Αυτό το σπίτι είναι κυπριακό ή μπείτε σκύλοι αλέστε;\nΑυτό το σπίτι είναι κυπριακό ή μπείτε σκύλοι αλέστε; από ΣΕΝΕΡ ΛΕΒΕΝΤ article http://politis.com.cy/article/afto-to-spiti-ine-kipriako-i-mpite-skili-aleste Λέτε να καθαρίσουμε το εσωτερικό του σπιτιού μας; Φυσικά να το καθαρίσουμε. Αλλά πρώτα δείξτε μου. Ποιο μέρος είναι το σπίτι μας; 20.02.2018 14:43\nΣΕΝΕΡ ΛΕΒΕΝΤ, 20.02.2018\nΛέτε να καθαρίσουμε το εσωτερικό του σπιτιού μας; Φυσικά να το καθαρίσουμε. Αλλά πρώτα δείξτε μου. Ποιο μέρος είναι το σπίτι μας;\nΛέτε να καθαρίσουμε το εσωτερικό του σπιτιού μας; Φυσικά να το καθαρίσουμε. Αλλά πρώτα δείξτε μου. Ποιο μέρος είναι το σπίτι μας; Είναι μια ενιαία Κύπρος το σπίτι μας; Ή μήπως μόνο η μισή; Αποκαλείτε μόνο τη μισή «σπίτι μου»; Δεν είναι δικό σας σπίτι η άλλη μισή; Ποια είναι η διεύθυνσή σας; Μερσίνα 10/Τουρκία; Αν είναι αυτή, μήπως αυτό το σπίτι μπορεί να είναι πράγματι δικό σας;\nΘυμάμαι ένα τραγούδι στη Μόσχα. Ήταν πολύ δημοφιλές στη δεκαετία του 1970. Ήταν ένα από τα τραγούδια που έπαιζαν πιο πολύ στη φοιτητική εστία που έμενα. Έλεγε το εξής:\nΟύτε σπίτι, ούτε οδός είναι\nείναι η Σοβιετική Ένωση.\nΑυτή ήταν η διεύθυνση και των Ρώσων και των Αζέρων και των Γεωργιανών και των Ουζμπέκων και των Τουρκμένων και των Καζάκων. Και το σπίτι τους ήταν ολόκληρη η Σοβιετική Ένωση.\nΠεριμένω απάντηση από όσους λένε να καθαρίσουμε το σπίτι μας. Ποιο μέρος είναι το σπίτι μας. Το δικό μου σπίτι είναι ολόκληρη η Κύπρος. Τι δικό σας; Δικό μου σπίτι είναι και η Λεμεσός και η Πάφος και η Λάρνακα. Σε ποιον ανήκει το Τρόοδος; Και αυτό είναι δικό μου. Από πότε αποκαλείτε σπίτι σας μόνο τη μισή πατρίδα σας; Δεν έχω ένσταση. Να την αποκαλείτε. Αλλά δυστυχώς, αγαπητέ μου αδελφέ, ούτε αυτή είναι δική σου. Δεν μπορείς καν να μπεις δωρεάν στη θάλασσα του σπιτιού σου. Πρέπει να αγωνιστείς για να μπαίνεις δωρεάν. Μάλιστα, να καταχωρίσεις αγωγή στο δικαστήριο. Μήπως ένας άνθρωπος τρέχει και καταχωρίζει αγωγή στο δικαστήριο για να μπαίνει στη θάλασσα του σπιτιού του; Μήπως είναι δικά σου τα δέντρα που βρίσκονται στον κήπο του σπιτιού σου; Ούτε αυτά είναι δικά σου. Κοίτα που έρχονται οι ξένοι και τα κόβουν. Μήπως σε ρωτούν όταν τα κόβουν; Βλέπεις εκείνες τις παράνομες οικοδομές; Και αυτές τις έκτισαν στο σπίτι σου χωρίς να σε ρωτήσουν. Ακόμα και η θάλασσα δεν φαίνεται πλέον από τα παράθυρά μας. Αν αυτό το σπίτι είναι δικό σου, πώς γίνεται να τα κάνουν αυτά χωρίς να σε ρωτούν; Τι θα κάνεις τώρα που θα το καθαρίσεις; Θα τα γκρεμίσεις αυτά; Το σπίτι σου είναι στρατιωτική περιοχή από το ένα άκρο μέχρι το άλλο. Πρώτου βαθμού. Δευτέρου βαθμού. Τρίτου βαθμού. Στην πρώτου βαθμού δεν μπορείς ούτως ή άλλως να πατήσεις. Θα σε συλλάβουν. Στην δευτέρου και τρίτου βαθμού υπάρχει η πιθανότητα να συλληφθείς ανά πάσα στιγμή. Τότε, τι είδους σπίτι είναι αυτό;\nΠες μου. Πρέπει να υπάρχει κάποιο λάθος εδώ. Είσαι βέβαιος ότι αυτό το σπίτι σου ανήκει; Ο Γιώργος λέει είναι δικό μου. Ο εξ Αλεξανδρέττας λέει είναι δικό μου. Εσύ λες είναι δικό μου. Δεν μπορώ να καταλάβω, πάει τέλειωσε. Σε ποιον από εσάς ανήκει; Παρά ταύτα, είμαι περίεργος, Πώς θα το καθαρίσεις; Τι θα σκουπίσεις; Θα αρχίσεις από τα πορνεία; Από τα καζίνα; Από τα γραφεία στοιχημάτων; Ή μήπως από τα κουτιά μπίρας που βρίσκονται στους εκδρομικούς χώρους και τα άδεια σακούλια στις παραλίες; Από το ξύλο στους αστυνομικούς σταθμούς; Από εκείνους που ληστεύουν μαγαζιά αμέσως μόλις εισέλθουν με ταυτότητα; Θα καθαρίσεις το σπίτι σου από εκείνους που αφαιρούν ζωές περνώντας με κόκκινο φανάρι ή από τα φορτηγά που είναι φορτωμένα με πέτρες στον δρόμο του βουνού; Δεν σε ρωτώ τι θα κάνεις σε εκείνους που έσπασαν τα δάκτυλα του Πενταδακτύλου. Τον Ζάρτογλου, τι θα τον κάνεις; Αυτό πες μου. Μήπως έχεις αρκετή δύναμη για να καθαρίσεις το σπίτι σου; Δεν θα καούν τα χέρια σου αν αγγίξεις την ασυλία του; Αυτές τις κραυγές, αυτές τις φωνές ’ο Αλλάχ είναι μεγάλος’ τις συμπεριέλαβες στην επιχείρηση καθαρίσματος; Πώς θα καθαρίσεις τους ιμάμηδες που σκορπούν διαβόλους στην ψυχή των παιδιών τα οποία κάνουν μαθήματα Κορανιού στο σπίτι τους; Θα καθαριστούμε και από τη βρομιά της 20ής Ιουλίου που είναι η πιο τραγική μας μέρα και των φρουρών της αυγής; Θα καθαρίσεις τα βουνά μας στο σπίτι μας; Θα αφαιρέσεις από εκεί τη σημαία και θα φυτέψεις δέντρα στη θέση της;\nΑπό πού αρχίζουν και πού τελειώνουν τα σύνορα του σπιτιού μας; Έλα δείξε μου στον χάρτη. Το Βαρώσι συμπεριλαμβάνεται στο σπίτι μας; Είναι απελευθερωμένη ή μη απελευθερωμένη περιοχή; Αν σε πετύχω στο φεστιβάλ του γάβρου των καταγόμενων από τη Μαύρη Θάλασσα, πάλι θα σε ρωτήσω γι’ αυτό. Αλλά υπάρχουν και οι λύκοι. Εκείνοι που έχουν μεράκι να πετροβολούν εφημερίδες. Και όλοι αυτοί είναι δούλοι του Αλλάχ. Αλλά παίρνουν εντολές από τον διάβολο. Σπαθιά τους οι μιναρέδες. Κράνη τους οι θόλοι. Στρατόπεδά τους τα τζαμιά. Θα καθαρίσεις και από αυτούς το ωραίο σου σπίτι; Αυτό το σπίτι είναι κυπριακό; Ή μήπως είναι μπείτε σκύλοι αλέστε;


Κατερίνα Καινούργιου: Παραμένει στο Epsilon στη νέα εποχή Σαββίδη; - MagazinoMou\nHomeLifestyleΚατερίνα Καινούργιου: Παραμένει στο Epsilon στη νέα εποχή Σαββίδη;\n30 Δεκεμβρίου 2017 Magazinomou Staff Lifestyle, Slide 0\nΤο κανάλι Epsilon πέρασε και επίσημα στα χέρια του νέου του ιδιοκτήτη, του Ιβάν Σαββίδη, ο οποίος έχει ήδη επισκεφτεί τους εργαζόμενους και ετοιμάζει πολλές αλλαγές, θέλοντας να διεκδικήσει το κανάλι την πρωτιά στις τηλεθεάσεις. Η Κατερίνα Καινούργιου, που παρουσιάζει μια από τις εκπομπές που σημειώνουν τις υψηλότερες τηλεθεάσεις για τα σημερινά δεδομένα του σταθμού, θα παραμείνει στο δυναμικό; Η ίδια απαντά.\nΤι αποκαλύπτει ο Ορφέας Αυγουστίδης για το γάμο της μητέρας του, Μαρίας Τζομπανάκη;\nΆμα κάτι το φορέσει μία θα το φορέσουν όλες. Αυτό είναι το μόνο σίγουρο. Αν κάνεις μια βόλτα στα social media των γυναικών της ελληνικής showbiz θα παρατηρήσεις ότι όλες Περισσότερα […]\nΠρωινές Βόμβες Νίκου Μαστοράκη κατά Μένιου Φουρθιώτη και της παραγωγής του Star Academy. Ο Νίκος Μαστοράκης τα χώνει με τον τρόπο του. Συγκεκριμένα ο ίδιος έγραψε στο πρώτο του post: «ΑΣ Περισσότερα […]


Πώς να προωθήσετε το ξενοδοχείο σας στο Tripadvisor; - Literati.gr\nΠώς μπορείτε να καταχωρήσετε και να προωθήσετε δωρεάν το ξενοδοχείο ή το B&B σας στο – διεθνώς αναγνωρισμένο – Tripadvisor, με τον καλύτερο δυνατό τρόπο.\nΤο Tripadvisor, όπως ίσως γνωρίζετε, είναι ένας από τους μεγαλύτερους και πιο γνωστούς ταξιδιωτικούς ιστοτόπους στον κόσμο. Ακολουθούν ορισμένοι δωρεάν τρόποι για να προωθήσετε το ξενοδοχείο σας σε αυτό και να εκμεταλλευτείτε στο έπακρο την παρουσία σας.\nΑρχικά, κάνετε εγγραφή στο Κέντρο Διαχείρισης. Το Κέντρο Διαχείρισης του Tripadvisor είναι γεμάτο δωρεάν εργαλεία που θα σας βοηθήσουν να ενισχύσετε την επιχείρησή σας. Προκειμένου να αποκτήσετε πρόσβαση σε αυτά, πρέπει να εγγραφείτε ως επίσημος εκπρόσωπος της επιχείρησής σας. Μόλις εγγραφείτε, θα πρέπει να ενημερώσετε τις γενικές πληροφορίες σχετικά με την επιχείρησή σας, οι οποίες θα σας βοηθήσουν να ξεχωρίσετε από τον ανταγωνισμό. Μπορείτε να επεξεργαστείτε τις γενικές πληροφορίες, όπως το όνομα της επιχείρησής σας, την τοποθεσία της και τις παροχές που προσφέρετε, αλλά και να προσθέσετε μια περιγραφή. Δεν υπάρχει όριο χαρακτήρων σε αυτά που μπορείτε να συμπεριλάβετε, αλλά κάντε το κείμενό σας σύντομο ώστε να το διαβάσουν οι ταξιδιώτες.\nΈπειτα, ανεβάστε φωτογραφίες. Είναι γεγονός πως σχεδόν το 80% των ταξιδιωτών λαμβάνουν υπόψη τους τις φωτογραφίες που είναι δημοσιευμένες online όταν κάνουν κράτηση για ένα κατάλυμα. Ως εκπρόσωπος επιχείρησης, μπορείτε να ανεβάσετε έναν απεριόριστο αριθμό φωτογραφιών που θα εμφανίζονται στη σελίδα σας. Φροντίστε να προσθέσετε φωτογραφίες που αναδεικνύουν τα δυνατά σημεία της επιχείρησής σας και δείχνουν στους πιθανούς πελάτες τι μπορούν να περιμένουν όταν έρχονται στο ξενοδοχείο σας.\nΕνθαρρύνετε τους πελάτες να γράψουν κριτικές.\nΣύμφωνα με έρευνες, πολλοί ταξιδιώτες δεν διανοούνται καν να κάνουν κράτηση σε μια επιχείρηση εάν αυτή δεν έχει κριτικές. Γι’ αυτό, το Tripadvisor προσφέρει εργαλεία που σας βοηθούν να συλλέγετε κριτικές από τους πελάτες σας. Μπορείτε να χρησιμοποιήσετε την Εξπρές Κριτική του Tripadvisor για να στέλνετε email σε πρόσφατους πελάτες σας. Είναι ένα δωρεάν, εύχρηστο εργαλείο που μπορείτε να χρησιμοποιήσετε αμέσως.\nΜην παραλείψετε να εγγραφείτε για να λαμβάνετε ειδοποιήσεις μέσω email κάθε φορά που δημοσιεύεται μια κριτική για την επιχείρησή σας. Έτσι, θα μπορείτε να παρακολουθείτε τα πιο πρόσφατα σχόλια των ταξιδιωτών, για να βλέπετε ποιες πλευρές της εμπειρίας των πελατών σας πηγαίνουν καλά και ποιες χρήζουν προσοχής.\nΤο Tripadvisor συνιστά στους εκπροσώπους της επιχείρησής σας να αλληλεπιδρούν με τους πελάτες δημοσιεύοντας απαντήσεις σε κριτικές. Δείξτε ότι εκτιμάτε τα σχόλια των πελατών σας δημοσιεύοντας μια απάντηση εκ μέρους της διεύθυνσης σε μια θετική κριτική. Ομοίως, η απάντηση σε μια αρνητική κριτική δείχνει ότι παίρνετε την εξυπηρέτηση των πελατών σας πολύ σοβαρά και επίσης σας δίνει την ευκαιρία να εξηγήσετε – τόσο στον σχολιαστή όσο και στους πιθανούς πελάτες στη σελίδα σας – τα μέτρα που έχετε λάβει για την επίλυση τυχόν προβλημάτων.\nΦέρετε τις κριτικές των ταξιδιωτών στον ιστότοπό σας.\nΕπειδή οι ταξιδιώτες θέλουν να δουν κριτικές πριν κάνουν κράτηση, πολλές επιχειρήσεις βελτιώνουν τους ιστοτόπους τους με δωρεάν widget που παρουσιάζουν σε πιθανούς πελάτες το περιεχόμενό τους στο Tripadvisor. Το Tripadvisor προσφέρει πολλές επιλογές widget, όπως εκείνα που εμφανίζουν τα βραβεία σας στο Tripadvisor, ένα απόσπασμα από κάποια πρόσφατη κριτική, την αρχή μιας κριτικής και πολλά άλλα.\nΤέλος, αξιολογήστε την απόδοσή σας. Η Πλατφόρμα Δεδομένων περιέχει μερικά σημαντικά στατιστικά στοιχεία για την επιχείρησή σας, όπως μεταξύ άλλων πληροφορίες για τη φήμη και δεδομένα για τη θέση στην αγορά. Η πλήρης Πλατφόρμα Δεδομένων, η οποία είναι διαθέσιμη μόνο στους συνδρομητές του Business Plus, περιλαμβάνει επιπλέον στοιχεία για τη δραστηριότητα των κλικ, φωτογραφίες και παροχές, τάσεις ζήτησης και δεδομένα ανταγωνιστών.\nTags: CONTENT CREATION, Customer Service, DIGITAL MARKETING, MARKETING, SOCIAL MEDIA, ΕΠΙΧΕΙΡΗΣΕΙΣ


Τον θεωρεί χαρισματικό σκόρερ – apoel.net\nΑρχική/ΕΙΔΗΣΕΙΣ/Τον θεωρεί χαρισματικό σκόρερ\nΤον θεωρεί χαρισματικό σκόρερ\nΟ Μαντούκα έκανε τη γνωστή πλέον τοποθέτηση του για το σκεπτικό μιας ακόμα μεταγραφής. Σχολιάζοντας τον Πιατκόφσκι ο διευθυντής ποδοσφαίρου είπε μεταξύ άλλων ότι πρόκειται για έναν χαρισματικό σκόρερ που προέρχεται από δυο πολύ καλές χρονιές.\nΟλοκληρώσαμε τις κινήσεις που θέλαμε να κάνουμε μέχρι και την έναρξη της προετοιμασίας με την απόκτηση του Mateusz Piątkowski. Ήταν το είδος του επιθετικού που ψάχναμε. Ένα είδος που έλειπε από τον ΑΠΟΕΛ τα τελευταία χρόνια. Είναι ένας ποδοσφαιριστής που βλέπει συνεχώς στόχο, είναι δυνατός και με εκτόπισμα και με πολύ καλές τοποθετήσεις εντός και εκτός της περιοχής. Όλα αυτά του δίνουν το χάρισμα να σκοράρει πολύ συχνά. Τα στοιχεία αυτά τα επιβεβαιώσαμε μετά από αρκετή μελέτη του ποδοσφαιριστή και πληροφορίες που συλλέξαμε από ανθρώπους που τον παρακολούθησαν στην Πολωνία.\nΟ Mateusz Piątkowski πραγματοποίησε δύο πολύ καλές χρονιές στο Πολωνικό πρωτάθλημα. Βρίσκεται σε πολύ καλή ηλικία, βρίσκεται σε καλή αγωνιστική κατάσταση και ήδη έχει ενσωματωθεί με την ομάδα για να προσαρμοστεί στα πλάνα του προπονητή.\nΕυχόμαστε στον Mateusz Piątkowski καλή επιτυχία. Να πετύχει με την φανέλα του ΑΠΟΕΛ πολλά γκολ και να βοηθήσει έτσι την ομάδα για να κατακτήσει τίτλους.\nΚαλώς όρισες Mateusz.\nΠροηγούμενο Ακαταστασία που δεν τιμά κανέναν\nΕπόμενο Ούτε καν συμπεράσματα


by Τόνια Τζαφέρη 31-08-21 09:58\nΤόνια Τζαφέρη 31-08-21 09:58\nΞέσπασε η Βάνα Μπάρμπα: Η απάντηση της σε όλους όσους την κατακρίνουν\nΞέσπασε η Βάνα Μπάρμπα: Τον προσωπικό της λογαριασμό στο facebook επιλέγει η γνωστή ηθοποιός, προκειμένου να ξεσπά και να δίνεις τις δικές της αποστομωτικές απαντήσεις.\nΑυτήν την φορά, με μια οργισμένη ανάρτηση στην προσωπική της σελίδα στο Facebook, η Βάνα Μπάρμπα ξέσπασε κατά των επικριτών της. “Καλύψτε την αμορφωσιά σας με την επίφαση της κουλτούρας σας. Να νιώθετε μεγάλοι φθονώντας ανθρώπους, που πάντα θα είστε η σκιά τους”, αναφέρει μεταξύ άλλων η γνωστή ηθοποιός.\nΚαι προσθέτει: “Για αυτό σας στέλνω την αγάπη μου και να θυμάστε. Μια μέρα δική μου, όλη η δική σας ζωή. Υποκριτές και Φαρισαίοι όπως λέει και ένας φίλος πολύ σωστά”.\nΑπόλυτα επιτυχημένη ήταν η χειρουργική επέμβαση, στην οποία υποβλήθηκε η Βάνα Μπάρμπα στο Ασκληπιείο της Βούλας. Η ηθοποιός είχε ένα ατύχημα το βράδυ της Κυριακής στην Επίδαυρο.\nΓλίστρησε και υπέστη κάταγμα στο πόδι. Με ανάρτησή της στην προσωπική της σελίδα στο Facebook, ανέφερε ότι όλα πήγαν καλά και ευχαρίστησε το προσωπικό του νοσοκομείου, αλλά και τους θαυμαστές της για τις ευχές τους.\n«Πήγαν όλα καλά! Το χειρουργείο ολοκληρώθηκε, η ζημιά αποκαταστάθηκε πλήρως, το χαμόγελο -όπως βλέπετε- επέστρεψε και αυτό στη θέση του. Ένα μεγάλο «ευχαριστώ» στη Διοίκηση του Ασκληπιείου Βούλας. Τον κύριο Αιμίλιο Βουγιουκλάκη προσωπικά. Και σε όλο το ιατρικό, νοσηλευτικό και λοιπό προσωπικό του νοσοκομείου. Βρίσκομαι σε ένα περιβάλλον «ζεστό», φιλικό και άριστα οργανωμένο.\nΤην ίδια, ακριβώς, «ζεστασιά» ένιωσα από τις χιλιάδες ευχές σας, όλες αυτές τις ώρες. Αυτή είναι, άλλωστε, η πολύτιμη θετική ενέργεια που μας θωρακίζει και μας γεμίζει κουράγιο απέναντι σε κάθε δυσκολία! Συνεχίζουμε, λοιπόν, έστω και με πατερίτσες για λίγες εβδομάδες, να χαμογελάμε, να αισιοδοξούμε και να αγαπάμε!”, έγραψε η ηθοποιός στη λεζάντα της φωτογραφίας που ανέβασε μέσα από το νοσοκομείο.\nΈνα ακόμη ξέσπασμα της Βάνα Μπάρμπα μέσα από το νοσοκομείο\nΑΝΑΡΤΗΣΗΒΑΝΑ ΜΠΑΡΜΠΑΓΝΩΣΤΗ ΗΘΟΠΟΙΟΣΝΟΣΟΚΟΜΕΙΟΞΕΣΠΑΣΕ Η ΒΑΝΑ ΜΠΑΡΜΠΑΞΕΣΠΑΣΜΑΧΕΙΡΟΥΡΓΕΙΟ


Ολοκληρώθηκε το ετήσιο Συνέδριο Συνεργατών Entersoft & η απονομή των βραβείων Partner of the Year|Entersoft.gr\nΟλοκληρώθηκε το ετήσιο Πανελλαδικό Συνέδριο Συνεργατών της Entersoft & η απονομή των βραβείων Entersoft Partner of the Year για το 2015.\nΟι Συνεργάτες της Entersoft συναντήθηκαν στο Ετήσιο Πανελλαδικό Συνέδριο Συνεργατών που πραγματοποιήθηκε στην Αθήνα, την Παρασκευή 27 Νοεμβρίου 2015, το οποίο ολοκληρώθηκε με την καθιερωμένη πλέον Βράβευση των Partners of the Year για το 2015.\nΗ ποιότητα παροχής υπηρεσιών και λύσεων στις στοχευμένες ανάγκες των πελατών της Entersoft είναι αναπόσπαστο συστατικό της στρατηγικής της και του δικτύου Συνεργατών της. Σε αυτό το πλαίσιο η εταιρεία για δεύτερη συνεχή χρονιά επιβράβευσε τους Συνεργάτες της που ξεχώρισαν σε συγκεκριμένους τομείς. Για το 2015 διακρίθηκαν έξι (6) Entersoft Συνεργάτες σε 5 κατηγορίες:\nΟ κ. Αντώνης Κοτζαμανίδης, Διευθύνων Σύμβουλος της Entersoft, κατά τη διάρκεια του συνεδρίου σημείωσε: «Η σχέση μας με το δίκτυο Συνεργατών μας είναι αμφίδρομη! Η ανάπτυξη ευκαιριών, με νέα στοχευμένα προϊόντα και λύσεις, η δημιουργία εργαλείων διαφοροποίησης και οι συνεχείς επενδύσεις που προσφέρουν προστιθέμενη αξία σε όλους τους πελάτες μας, ενισχύουν συνολικά την ανάπτυξη του κοινού μας οικοσυστήματος. Όλα αυτά τα χρόνια η Entersoft έχει αποδείξει ότι συμβάλλει ουσιαστικά και με ειλικρίνεια στην ανάπτυξη της επιχειρηματικότητας των Συνεργατών της και θα συνεχίσει δυναμικά σε αυτή την κατεύθυνση.»


Τι κρύβει η σιωπή; | ΤΟ ΠΑΡΟΝ\nΤι κρύβει η σιωπή;\nSeptember 6, 2018 στις κατηγορίες ΔΙΑΤΙ ΝΑ ΤΟ ΚΡΥΨΩΜΕΝ ΑΛΛΩΣΤΕ,ΠΑΡΑΠΟΛΙΤΙΚΑ,\nΔεν είναι λίγοι εκείνοι που έχουν παρατηρήσει ότι τους τελευταίους μήνες, σε αντίθεση με παλαιότερα, ο Κυρ. Μητσοτάκης δεν κάνει την παραμικρή αναφορά για το αν η κυβέρνηση της Νέας Δημοκρατίας θα προχωρήσει σε βάθος ελέγχους των πεπραγμένων της κυβέρνησης.\nΑν στην προσπάθειά της αυτή θα ζητήσει τη συνδρομή της Δικαιοσύνης, πολύ δε περισσότερο αν θα φτάσει και στη σύσταση Εξεταστικών Επιτροπών, όπως είχε υποσχεθεί στο πρόσφατο παρελθόν.\nΣτις σχετικές ερωτήσεις δημοσιογράφων αλλά και στελεχών κρατά κλειστά τα χαρτιά του κι απαντά σχεδόν μονότονα ότι πρώτο μέλημα της κυβέρνησης που θα σχηματιστεί μετά τις εκλογές θα είναι η ανάταξη της χώρας και η αποκατάσταση των πληγών που θα έχουν αφήσει οι ΣΥΡΙΖΑ – ΑΝΕΛ.\nΗ απόφαση του αρχηγού της Νέας Δημοκρατίας να κατεβάσει ταχύτητα στο συγκεκριμένο ζήτημα, που ορισμένες πλευρές της παράταξης θεωρούν μείζον, μόνο τυχαία δεν είναι.\nΑντίθετα, υπηρετεί μια συγκεκριμένη στρατηγική. Θέλει με τον τρόπο αυτό να δείξει προς τα έξω, την κοινωνία για την ακρίβεια, ότι η κυβέρνηση της Νέας Δημοκρατίας δεν πρόκειται να κινηθεί με ρεβανσιστικές διαθέσεις, δεν θα έχει εκδικητικές τάσεις.\nΣτην προσπάθειά του να προσεγγίσει κυρίως τους αναποφάσιστους ο κ. Μητσοτάκης εμφανίζεται ήπιος κι ενωτικός. Κατά συνέπεια, αναφορές σε διώξεις, εξεταστικές, κ.ά., σημερινών υπουργών ή στελεχών του ΣΥΡΙΖΑ θα υπονόμευαν τη στρατηγική του αυτή.


Ο Τσίπρας δελεάζει ΗΠΑ με Σύρο-Ανδραβίδα! – politik.gr\n20/04/2018, 7:40 πμ\nΤόσο η κυβέρνηση όσο και η αξιωματική αντιπολίτευση, όπως πληροφορούμαστε, είχαν ενημερωθεί εγκαίρως από τον βοηθό υπουργό Εξωτερικών των ΗΠΑ, Γουές Μίτσελ, πως ο Ρετσέπ Ταγίπ Ερντογάν σκεφτόταν εκλογικό αιφνιδιασμό.\nΔεν ήταν, άλλωστε, καθόλου τυχαία η δήλωση του Αμερικανού πρεσβευτή στην Αθήνα, Τζέφρι Πάιατ, πως οι επόμενοι δύο μήνες θα ήταν πολύ δύσκολοι για τις ελληνοτουρκικές σχέσεις.\nΟι Αμερικανοί εκτιμούν πως ο πρόεδρος της Τουρκίας θα θελήσει να εκμεταλλευτεί τη στρατιωτική του επικράτηση και προέλαση στη βόρεια Συρία, τη σύσφιγξη των σχέσεων με τη Ρωσία και πως το παίζει νταής με τις ΗΠΑ και την ΕΕ.\nΜεγάλος του στόχος με ορίζοντα το 2023, όταν και συμπληρώνονται 100 χρόνια από την ίδρυση του τουρκικού κράτους, είναι η γερή θεμελίωση του νεοοθωμανικού κράτους και η άμεση σύγκρισή του με τον Κεμάλ Ατατούρκ.\nΣτο Μαξίμου και στο υπουργείο Εξωτερικών σχεδιάζεται ήδη η νέα στρατηγική απέναντι στην Τουρκία, η οποία το αμέσως επόμενο χρονικό διάστημα αναμένεται να κλιμακώσει τις απειλές της, κυρίως στην κυπριακή ΑΟΖ, χωρίς να αποκλείεται και θερμό επεισόδιο.\nΔέλεαρ για ΗΠΑ\nΣε αυτό το πλαίσιο, ο Αλέξης Τσίπρας κι ο Νίκος Κοτζιάς επιδιώκουν την ενίσχυση των σχέσεων με τις ΗΠΑ και το Ισραήλ.\nΩς δέλεαρ στους Αμερικανούς τίθεται το ναυπηγείο της Σύρου για να χρησιμοποιηθεί ως βάση συντήρησης κι ανεφοδιασμού των αμερικανικών πολεμικών πλοίων που βρίσκονται στη νοτιοανατολική Μεσόγειο και τον Περσικό Κόλπο.\nΤην ίδια ώρα, η βάση της Ανδραβίδας είναι δυνατό να υποκαταστήσει, έστω μερικώς, το τουρκικό Ιντσιρλίκ.\nΣτο ίδιο μήκος κύματος, προετοιμάζεται η ίδρυση Εθνικού Συμβουλίου Ασφαλείας, καθώς και η συγκρότηση ενός Ανωτάτου Συμβουλίου Στρατηγικής Συνεργασίας με την Κυπριακή Δημοκρατία.\n“Μαζεύει” τον Καμμένο\nΟ πρωθυπουργός, εξάλλου, αντιλαμβανόμενος την κρισιμότητα των στιγμών επιχειρεί να τιθασεύσει το άγριο ταμπεραμέντο του Πάνου Καμμένου και είναι αλήθεια ότι τις τελευταίες ημέρες τουλάχιστον ο Φώτης Κουβέλης εμφανίζεται περισσότερο “γεράκι” από τον υπουργό Άμυνας.\nΗ Αθήνα επιδιώκει από εδώ και πέρα να φτάνει στην Άγκυρα μια ενιαία γραμμή και να μην της δίνει πάτημα για κλιμάκωση της επιθετικότητας.\nTags: Αλέξης Τσίπρας, Ανδραβίδα, ΗΠΑ, Πάνος Καμμένος, Ρετσέπ Ταγίπ Ερντογάν, Σύρος, Τουρκία, Φώτης Κουβέλης\nΟι κυβερνήσεις πέφτουν όταν χάνουν την κοινωνία


Μποτίλια Στον Άνεμο: Podemos (Μπορούμε): Ντόπιοι και ξένοι απατεώνες ‒ Ανήμποροι για τους λαούς, μπορούν για το κεφάλαιο ‒ Μπορούμε χωρίς «μπορούμε»!\nPodemos (Μπορούμε): Ντόπιοι και ξένοι απατεώνες ‒ Ανήμποροι για τους λαούς, μπορούν για το κεφάλαιο ‒ Μπορούμε χωρίς «μπορούμε»!\n«Η Ευρώπη αλλάζει!» δήλωσε ο πρωθυπουργός, Αλ. Τσίπρας, με αφορμή τα εκλογικά αποτελέσματα στην Ισπανία. Δεν είναι, βεβαίως, η πρώτη φορά που το ακούμε. Το ακούσαμε και στην περίπτωση της Γαλλίας το 2012 με την εκλογή Ολάντ, ήταν βασικό σύνθημα της προεκλογικής εκστρατείας του ΣΥΡΙΖΑ το Γενάρη του 2015. Το ακούσαμε και για τα αποτελέσματα των εκλογών στην Πορτογαλία.\nΣε αυτό το μοτίβο της «Ευρώπης που αλλάζει» σχολιάζει θετικά η «Αυγή της Κυριακής» την κριτική του Ιταλού πρωθυπουργού, Μ. Ρέντσι, προς τη Γερμανία.\nΗ κυβέρνηση ΣΥΡΙΖΑ - ΑΝΕΛ όλο το προηγούμενο διάστημα, εδώ και ένα χρόνο και ιδιαίτερα μετά το καλοκαίρι,\nπροσπαθεί να εμφανίσει την αντιλαϊκή πολιτική της ως αποτέλεσμα του αρνητικού συσχετισμού δυνάμεων στην ΕΕ.\nΤαυτόχρονα, προσπαθεί να εμφανίσει τη συγκρότηση μιας συμμαχίας της Γαλλίας, της Ιταλίας, της Ισπανίας, της Ελλάδας και της Πορτογαλίας «ενάντια στη λιτότητα» ως το μέσο για ν' αλλάξει η Ευρώπη υπέρ των λαών, καλλιεργώντας για άλλη μια φορά ψεύτικες ελπίδες και αυταπάτες.\nΠρώτα απ' όλα, η Ευρωπαϊκή Ενωση δεν μπορεί ούτε πρόκειται ν' αλλάξει φιλολαϊκά, γιατί είναι απ' τη φύση της ένωση καπιταλιστικών κρατών, ένωση προς το συμφέρον των μονοπωλίων, των αστικών τάξεων, ένωση ιμπεριαλιστική.\nΑυτό επιβεβαιώνεται διαρκώς από την πολιτική που διαμορφώνει σε όλα τα «μέτωπα». Από το Ασφαλιστικό και τα Εργασιακά μέχρι τις ιμπεριαλιστικές επεμβάσεις και το Προσφυγικό.\nΕπίσης, όπως αποδείχτηκε και στην περίπτωση της Γαλλίας και της Ιταλίας, οι κυβερνήσεις τους μπορεί να ασκούν κριτική στην κυρίαρχη πολιτική της ΕΕ που έχει τη σφραγίδα της Γερμανίας, αλλά δεν αμφισβητούν τις αντιδραστικές καπιταλιστικές αναδιαρθρώσεις (τις λεγόμενες μεταρρυθμίσεις).\nΠώς θα μπορούσαν, άλλωστε, αφού αυτές έχουν ως στόχο\nτη θωράκιση της ανταγωνιστικότητας του κεφαλαίου,\nτο άνοιγμα νέων πεδίων κερδοφορίας,\nτην ενίσχυση της προσπάθειας για καπιταλιστική ανάκαμψη.\nΣτόχοι που προϋποθέτουν θυσίες διαρκείας για τα εργατικά - λαϊκά στρώματα.\nΧαρακτηριστικό παράδειγμα η στάση τους το καλοκαίρι του 2015, το χεράκι που βάλανε στη διαμόρφωση της νέας αντιλαϊκής συμφωνίας ανάμεσα στην κυβέρνηση ΣΥΡΙΖΑ - ΑΝΕΛ και τους ιμπεριαλιστικούς «θεσμούς» της ΕΕ και του ΔΝΤ.\nΌμως και στην Πορτογαλία, η «αριστερή» κυβέρνηση των Σοσιαλιστών, με τη στήριξη του «Αριστερού Μπλοκ» και του ΚΚ, έχει δεσμευτεί ότι θα συνεχίσει στον ίδιο αντιλαϊκό δρόμο, θα σεβαστεί τις δεσμεύσεις της χώρας στην ΕΕ, στο ΝΑΤΟ, στην υλοποίηση των «μεταρρυθμίσεων».\nΌσον αφορά τους «Podemos» στην Ισπανία, είναι πολύ πιο καθαρό ότι το πρόγραμμά τους αφορά πολιτική διαχείρισης του καπιταλισμού, στήριξης της καπιταλιστικής ανάκαμψης, ενώ σε σύντομο χρονικό διάστημα από τη συγκρότησή τους έχουν προσαρμόσει τη συνθηματολογία τους, λειαίνοντας όποιες ψευτοριζοσπαστικές αναφορές και όποιες υποσχέσεις για ανακούφιση των λαϊκών στρωμάτων, αποκαλύπτοντας τον καθαρό σοσιαλδημοκρατικό τους χαρακτήρα.\nΣήμερα, είναι έτοιμοι να συγκυβερνήσουν με τους Σοσιαλιστές που στήριξαν τις καπιταλιστικές αναδιαρθρώσεις τα προηγούμενα χρόνια.\nΟι αντιπαραθέσεις και η κριτική που μπορεί να ασκούν Γαλλία, Ιταλία αλλά και Πορτογαλία, ίσως και Ισπανία το επόμενο διάστημα στη Γερμανία, η ενίσχυση της πλευράς που ζητάει μια ορισμένη χαλάρωση των κανόνων του Συμφώνου Σταθερότητας\nδεν έχουν ως κριτήριο τα εργατικά - λαϊκά στρώματα,\nδε γίνονται για την ανάκτηση δικαιωμάτων,\nγια την ελάφρυνση των λαών από τα κρατικά χρέη κ.λπ.\nΑλλά για τη στήριξη των καπιταλιστικών επενδύσεων, την παροχή ρευστότητας στο κεφάλαιο, το πέρασμα των αναδιαρθρώσεων με συναίνεση και κοινωνική ειρήνη.\nΟι σύμμαχοι, λοιπόν, της κυβέρνησης ΣΥΡΙΖΑ - ΑΝΕΛ, παλιοί, νέοι και μελλοντικοί, δεν είναι σύμμαχοι του λαού, ούτε του ελληνικού, ούτε κανενός της ΕΕ.\nΟι λαοί δεν έχουν να προσμένουν τίποτα από τέτοιου είδους αλλαγές.\nΣτο χέρι τους είναι να παλέψουν ενάντια στο κεφάλαιο, την εξουσία του, στην ΕΕ, στα κόμματα και τις κυβερνήσεις τους σε όλες τις εκδοχές τους.\nΕκεί υπάρχει η διέξοδος για το λαό.\nΡΙΖΟΣΠΑΣΤΗΣ - Η Άποψή μας, 22/12/2015\nΕτικέτες Κεφάλαιο, Σοσιαλδημοκρατίας αφήγημα, ΣΥΡΙΖΑΝΕΛ κουλουπού, Τσίπρας, Podemos Αναρτήθηκε από Φτερο στο Πελαγο στις 2:52 μ.μ.


ΕΡΤ: Νέος κανονισμός προσωπικού και αναγνώριση προϋπηρεσίας\nΔημοσίευση: 08 Μαΐου 2018 19:35\nΣειρά κρίσιμων αποφάσεων, που αφορούν τομές στην οργάνωση και την εσωτερική λειτουργία της ΕΡΤ, έχει λάβει το τελευταίο διάστημα το Δ.Σ. της εταιρείας. Παρά ταύτα, το Δ.Σ. δεν έχει ενημερώσει...\nΣειρά κρίσιμων αποφάσεων, που αφορούν τομές στην οργάνωση και την εσωτερική λειτουργία της ΕΡΤ, έχει λάβει το τελευταίο διάστημα το Δ.Σ. της εταιρείας. Παρά ταύτα, το Δ.Σ. δεν έχει ενημερώσει επισήμως ούτε για τις προθέσεις ούτε για τα έργα του, με αποτέλεσμα η ενημέρωση να πραγματοποιείται από πληροφορίες και διαρροές πάσης προελεύσεως.\nΩς εκ τούτου, πληροφορίες της «Αυγής» αναφέρουν ότι το Δ.Σ. ενέκρινε χθες τον νέο Γενικό Κανονισμό Προσωπικού με αλλαγές από το αρχικό σχέδιο, το οποίο είχε προκαλέσει αντιδράσεις. Ωστόσο, η ΕΣΗΕΑ, η ΕΣΠΗΤ και άλλες δημοσιογραφικές οργανώσεις καταγγέλλουν την πλειοψηφία του Δ.Σ. της ΕΡΤ, το οποίο αρνήθηκε κατά τη συνεδρίασή του να ακούσει τις ενστάσεις των εκπροσώπων των δημοσιογράφων, την ίδια ώρα που στη συνεδρίαση συμμετείχαν οι εκπρόσωποι της ΠΟΣΠΕΡΤ.\nΟι δημοσιογραφικές ενώσεις ζητούν επίσης από τη διοίκηση της ΕΡΤ να δεσμευτεί για υπογραφή Συλλογικής Σύμβασης Εργασίας για τους δημοσιογράφους.\nΣυλλογική Σύμβαση Εργασίας για λογαριασμό των άλλων ειδικοτήτων (τεχνικών, διοικητικών κ.λπ.) ζητάει η ΠΟΣΠΕΡΤ και απευθυνόμενη στους υπουργούς Ψηφιακής Πολιτικής και Οικονομικών ζητάει να συνδράμουν τη διοίκηση της ΕΡΤ.\nΒ. Κωστόπουλος: Στη ΣΣΕ ο κανονισμός για τους δημοσιογράφους\nΓια τη στάση του Δ.Σ. της ΕΡΤ απέναντι στις δημοσιογραφικές ενώσεις, ο διευθύνων σύμβουλος της εταιρείας, υποστήριξε, μιλώντας στην «Αυγή», ότι η παρέμβαση των δημοσιογραφικών ενώσεων δεν είχε κανένα νόημα. Κι αυτό γιατί, όπως εξήγησε, ο Γενικός Κανονισμός Προσωπικού δεν αφορά με κανέναν τρόπο το δημοσιογραφικό προσωπικό της ΕΡΤ, για το οποίο τα αντίστοιχα θέματα -δικαιώματα και υποχρεώσεις- προβλέπονται από τη Συλλογική Σύμβαση Εργασίας ΕΡΤ- ΕΣΗΕΑ. Ο Β. Κωστόπουλος διαβεβαίωσε ότι υπάρχει διάθεση να βρεθεί ξεχωριστός τρόπος ορισμού των κανονισμών για τους δημοσιογράφους και ζήτησε από τους εκπροσώπους των δημοσιογραφικών ενώσεων να αποστείλουν στην ΕΡΤ ώς την ερχόμενη Δευτέρα σχέδιο Συλλογικής Σύμβασης Εργασίας για διαπραγμάτατευση. Διαβεβαίωσε επίσης ότι έχει ήδη αποσταλεί και θα παραληφθεί σήμερα από την ΕΣΗΕΑ επιστολή πρόσκλησης με το σχετικό αίτημα.\nΆλλες πληροφορίες της «Αυγής» αναφέρουν ότι το χθεσινό Δ.Σ. αποφάσισε επίσης ομόφωνα την αναγνώριση της προϋπηρεσίας των εργαζομένων της ΕΡΤ που μονιμοποιήθηκαν το 2006 με το Π.Δ. Παυλόπουλου, αποκαθιστώντας μια μεγάλη αδικία. Δεν πέρασε ωστόσο η αναγνώριση προϋπηρεσίας των δημοσιογράφων της ΕΡΤ που προέρχονται από άλλες ειδικότητες.


9 Δεκ. 2019\nΚαι με ρωτάνε…Γιατί;\nΓιατί σπούδασες Κλινική Υπνοθεραπεία; Γιατί έκανες σπουδές στο life coaching; Γιατί δημιούργησες τη δικιά σου ιστοσελίδα;\nΠού βρίσκεις τον χρόνο, τη δύναμη, την ενέργεια;\nΑφού είσαι και εκπαιδευτικός, έχεις και παιδί. Πότε προλαβαίνεις; Πώς;\nΈτσι και εγώ αποφάσισα να γράψω ένα άρθρο που θα λύσει σε όλους τις απορίες.\nΑποφάσισα να γράψω ένα άρθρο που θα απαντήσει ξεκάθαρα στα όχι παράλογα «γιατί» των πολλών.\nΑποφάσισα να γράψω ένα άρθρο μέσα απ’ το οποίο κάποιοι θα με νιώσουν και θα με καταλάβουν κάπως περισσότερο, ίσως και να ταυτιστούν μαζί μου.\nΤίτλος: Η ΕΛΕΥΘΕΡΙΑ ΤΟΥ ΠΝΕΥΜΑΤΟΣ\nΗ μεγαλύτερη και χειρότερη μορφή σκλαβιάς υπάρχει και λαμβάνει χώρα στην πιο αόρατη μορφή της. Είναι αυτή που υποδουλώνει το πνεύμα και περιορίζει την καθαρότητά του και την ανέλιξή του, δείχνοντας του μονάχα αυτά που κάποιοι άλλοι επιθυμούν να δει.\nΤο υπόδουλο πνεύμα σφυρηλατείται από υποσυνείδητες δυνάμεις που δρουν από έξω προς τα μέσα.\nΑυτές οι υποσυνείδητες δυνάμεις δεν είναι άλλες από τους άλλους ανθρώπους, τα Μ.Μ.Ε , το πολιτικό σύστημα διακυβέρνησης μιας χώρας , τις βιομηχανίες και άλλες δυνάμεις με μεγάλη εξουσία και κύρος.\nΈχω αναφέρει ξανά σε προηγούμενο μου άρθρο πως γεννιόμαστε και είμαστε σαν καθαροί καμβάδες, διαφορετικοί μεν ο ένας απ’ τον άλλον, αλλά σαν καμβάδες που πραγματικά διψούν να πάρουν την μορφή ενός επιτυχημένου και άρτιου αριστουργήματος.\nΠαρ’ όλα αυτά. Κανένα πινέλο δεν κρατάμε εμείς.\nΤα πινέλα τα κρατούν οι άλλοι.\nΟι γονείς μας, οι συγγενείς μας, οι φίλοι μας, οι γνωστοί μας, οι δάσκαλοι μας, το πολιτικό σύστημα διακυβέρνησης της χώρας, τα Μ.Μ.Ε, οι βιομηχανίες.\nΟ καθένας απ’ όλους αυτούς βάζει την πινελιά του.\nΚάποιοι βάζουν μπόλικες και έντονες πινελιές και κάποιοι άλλοι λιγότερες και πιο θαμπές.\nΈρχεσαι σε αυτόν τον κόσμο και αρχικά δέχεσαι ότι έχουν οι άλλοι να σου προσφέρουν και ακολουθείς αυτά που σου μαθαίνουν.\nΔεν μπορείς να αντιδράσεις. Δεν μπορείς να μην ακολουθήσεις. Είσαι ένα αδύναμο και ευάλωτο ον. Είσαι πλήρως εξαρτημένος από τους άλλους. Στα πάντα.\nΕίσαι ένα νεογέννητο ον και οι φυσιολογικές σου ανάγκες ικανοποιούνται από τρίτους.\nΟι πνευματικές σου ανάγκες διαμορφώνονται.\nΤα αισθητήρια όργανά σου εξελίσσονται και δυναμώνουν, απορροφώντας τα ερεθίσματα που υπάρχουν στο περιβάλλον σου. Δεν έχεις κρίση. Δεν έχεις άποψη. Δεν σε ρώτησε κανείς. Και να σε ρωτούσε δεν θα ήξερες καν να απαντήσεις.\nΞεκινά , λοιπόν, το πνεύμα σου να διαμορφώνεται και να εξελίσσεται από εξωτερικούς παράγοντες. Μια διαδικασία, από έξω προς τα μέσα. Βιασμός ψυχής. Αλλά και αυτό, δεν μπορείς να το καταλάβεις, αλλά ούτε και να το αποφύγεις. Είναι και αυτό αναγκαίο μέρος για την εξέλιξή σου.\nΚαι καθώς περνούν τα χρόνια, μέσα στο μυαλό σου έχουν εμφυτευθεί τόσα πολλά <πρέπει> από άλλους, τόσα πολλά <πιστεύω>, τόσες πολλές συμπεριφορικές αντιδράσεις, και όλα αυτά έχουν ριζώσει για τα καλά μέσα σου και τα νιώθεις πραγματικά δικά σου.\nΌλοι είμαστε υπόδουλοι και σκλάβοι τρίτων, μέχρι τη μέρα που θα το αντιληφθούμε.\nΣε αντίθεση με το υπόδουλο πνεύμα, το ελεύθερο πνεύμα, το πνεύμα που εξελίσσεται και γίνεται πραγματικά δημιουργικό ακολουθεί μια πορεία που ξεκινάει από τον εσωτερικό πνευματικό πυρήνα του ατόμου. Το κέντρο. Το μηδέν. Την αποδοχή του «Δεν γνωρίζω πραγματικά τίποτα για εμένα και έφτασε η στιγμή να ανακαλύψω τα πάντα.»\nΊσως να το έχεις νιώσει και εσύ. Μια εξωτερική πίεση, χίλια δύο <πρέπει>, ένα σωρό ψευδείς και πλαστές ανικανοποίητες ανάγκες που οδηγούν ένα άτομο σε απόγνωση και δυστυχία, σ’ ένα φόβο, μια ανησυχία.\nΑλλά πώς να μην νιώθεις έτσι; Βρίσκεσαι σε ένα κόσμο γεμάτο πνευματικές ασθένειες.\nΠνευματικές ασθένειες όπως ο υπερκαταναλωτισμός, η αρνητικότητα, η τοξικότητα, οι αγχώδεις διαταραχές, ο ρατσισμός, η κακία, η επιθετικότητα, η ανταγωνιστικότητα είναι κολλητικές και χρειάζονται γερά αντισώματα για να καταπολεμηθούν.\nΟΜΩΣ… αν και τα πιο πάνω πολύ πιθανόν να σε έχουν μεταφέρει σε ένα κλίμα απαισιοδοξίας και ματαιοδοξίας, είναι σημαντικό να γνωρίζεις πως αυτή είναι η αρχή για μια θετική μεταμόρφωση και έναν επαναπροσδιορισμό της αυτοαξίας σου.\nΕίναι η αρχή για μια αλλαγή κατεύθυνσης προς μια ανοδική πορεία.\nΕίναι η αρχή για να πάρεις εσύ την ευθύνη της ζωής σου στα χέρια σου και να οδηγήσεις τον εαυτό σου στην αυτοπραγμάτωση.\nΕίναι η αρχή για να απαλλάξεις τον εαυτό σου από τον ρόλο του θύματος και να αντιληφθείς τη δύναμή σου.\nΕίναι η αρχή για να γνωρίσεις τον εαυτό σου, τις πραγματικές σου ανάγκες, τα θέλω σου.\nΕίναι η αρχή για να αντιληφθείς την διαφορετικότητά σου, τη μοναδικότητά σου.\nΟ τομέας της προσωπικής και πνευματικής ανάπτυξης ενός ατόμου είναι ο μόνος δρόμος που οδηγεί στην ελευθερία, στην ευτυχία, στην αγάπη, στην ειρήνη, στην αποδοχή, στην ευημερία.\nΤο μόνο άτομο που μπορεί να αναλάβει την ευθύνη αυτού του ταξιδιού, είναι ο εαυτός μας.\nΌλοι οι άλλοι άνθρωποι μπορούν απλά να μας προσφέρουν μαθήματα.\nΚαι επανέρχομαι και πάλι στο γιατί.\nΓιατί ασχολούμαι με όλα αυτά και πώς βρίσκω χρόνο, ενέργεια και θέληση;\nΌλα αυτά , λοιπόν, προέκυψαν, όταν αποφάσισα πλέον συνειδητοποιημένα, πως η ευτυχία μου, η ευημερία μου και η ελευθερία μου είναι δική μου ευθύνη.\nΑπό εκείνη την ημέρα, άρχισα να μαθαίνω, να εκπαιδεύομαι και να μελετώ για να βελτιώσω τον εαυτό μου, την επικοινωνία μου με τους άλλους, τις σχέσεις μου, τη ζωή μου.\nΑπό εκείνη την μέρα άρχισα να αμφισβητώ τα <πρέπει> μου και να αναδιαμορφώνω τα πιστεύω μου ώστε πραγματικά να με υποστηρίζουν και να με βρίσκουν ολοκληρωτικά σύμφωνη.\nΑπό εκείνη την ημέρα, πήρα τα πινέλα μου και άρχισα να ζωγραφίζω στον καμβά μου μόνη μου, ΑΥΤΑ που ήθελα εγώ!\nΚαι όταν συνειδητοποίησα πως όλα λειτουργούνε συστημικά και πως είμαστε όλοι άμεσα και έμμεσα αλληλένδετοι και αλληλοεπηρεαζόμενοι, τότε κατάλαβα πως ολόκληρος ο κόσμος χρειάζεται μια αφύπνιση συνείδησης.\nΚαι τότε ήταν που ένιωσα την ανάγκη αλλά και την επιθυμία να μεταφέρω τις γνώσεις μου και να γίνω ίσως και ένα <μέσο> που θα οδηγήσει και άλλα άτομα πιο κοντά στην ελευθερία, την ευημερία, την αγάπη, την επιτυχία.\nΚαι πρόσεξε! Δεν θεωρώ πως είμαι καλύτερη ή ανώτερη από εσένα.\nΑπλά, μέσα στον δικό μου δρόμο της προσωπικής και πνευματικής ανάπτυξης, φρόντισα και εγώ να αξιοποιήσω κάθε <μέσο> που παρουσιαζόταν μπροστά μου, νιώθοντας κάθε φορά τεράστια ευγνωμοσύνη καθώς εκτιμούσα την αναγκαιότητα και τη χρησιμότητά του για να πάω ένα βήμα πάρα πέρα.\nΚαι συνεχίζω να το κάνω. Και θα συνεχίζω να το κάνω!\nΚλείνοντας, θέλω απλά να σε παροτρύνω να αρχίσεις να αμφισβητείς….\n-Αυτά που σου λένε οι άλλοι πως είσαι!\n-Αυτά που σου λένε οι άλλοι πως πρέπει να κάνεις!\n- Να είσαι όλα όσα θέλεις εσύ να είσαι!\n-Να κάνεις αυτά που πραγματικά θες να κάνεις!\nΜπορείς να είσαι ο εαυτός σου!\nΊσως να είναι δύσκολο να είσαι «διαφορετικός».\nΊσως να είναι δύσκολο να είσαι ο εαυτός σου.\nΑΛΛΑ , η αλήθεια είναι πως ΚΑΝΕΝΑΣ ΑΛΛΟΣ δεν μπορεί να σε κάνει ευτυχισμένο!\nΕκτός από τον εαυτό σου.


Προεδρία: Δεν αποκλείσαμε τον Καμμένο - Flashnews.gr\nΠροεδρία: Δεν αποκλείσαμε τον Καμμένο\nΗ Προεδρία της Δημοκρατίας δεν απέκλεισε τον κ. Πάνο Καμμένο από τις συναντήσεις με τους πολιτικούς αρχηγούς, επισημαίνουν συνεργάτες του κ. Κάρολου Παπούλια, απαντώντας στις επικρίσεις που δέχθηκαν από στελέχη του κόμματος "Ανεξάρτητοι Έλληνες".\nΕνδεικτική ήταν η στάση του κ. Τέρενς Κουίκ, βουλευτή του κόμματος του κ. Καμμένου, ο οποίος σε πρωινή τηλεοπτική του συνέντευξη εξέφρασε απορίες γιατί ο πρόεδρος των Ανεξάρτητων Ελλήνων δε συμμετείχε στην σύσκεψη με τους κυρίους Σαμαρά, Τσίπρα και Βενιζέλο. Επιφυλάξεις για τον τρόπο με τον οποίο έγινε η συζήτηση διατύπωσε και ο κ. Καμμένος.\n"Ο κ. Παπούλιας", συνεχίζουν οι ίδιοι αξιωματούχοι, "οργάνωσε τις συναντήσεις με βάση συγκεκριμένα κριτήρια: Κάλεσε μαζί τους τρεις εντολοδόχους πρωθυπουργούς κυρίους Σαμαρά, Τσίπρα και Βενιζέλο, στη συνέχεια όλους τους υπόλοιπους αρχηγούς τα κόμματα των οποίων μπήκαν στη νέα Βουλή και συνεχίζει τις επαφές καλώντας τους πολιτικούς αρχηγούς αυτούς με τους οποίους πιστεύει ότι μπορεί να σχηματιστεί κυβέρνηση".\nΗ άποψη που ανέβασε στο twitter ο κ. Πάνος Καμμένος μάλλον επιβεβαιώνει τα κριτήρια που ετέθησαν από την Προεδρία της Δημοκρατίας. "Ξεκαθαρίζω για τελευταία φορά: οι Ανεξάρτητοι Έλληνες μιλάμε μόνο για καταγγελία τών μνημονίων και συμβάσεων καί ποτέ διαπραγμάτευση", έγραψε ο κ. Καμμένος.\nΟι διαπραγματεύσεις για τον σχηματισμό κυβέρνησης που να έχει την εμπιστοσύνη της Βουλής θα συνεχιστούν το απόγευμα της Δευτέρας. Το νέο συμβούλιο των πολιτικών αρχηγών υπό τον κ. Παπούλια συγκαλείται στις 19.30 το απόγευμα, χωρίς την παρουσία του Αλέξη Τσίπρα. Στη συζήτηση με τον Πρόεδρο της Δημοκρατίας αναμένεται να συμμετάσχουν οι κύριοι Σαμαράς, Βενιζέλος και Κουβέλης.\n"Ουδέν σχόλιο" ήταν η απάντηση των συνεργατών του Κάρολου Παπούλια όταν τους ζητήσαμε να σχολιάσουν την άποψη με την οποία οι συνεργάτες του κ. Τσίπρα αιτιολόγησαν την απόφαση του Συνασπισμού να μην συμμετέχει στη συνέχιση των συνομιλιών επειδή δήθεν "αυτό που ετοιμάζει ο Πρόεδρος της Δημοκρατίας αποσκοπεί στον εγκλωβισμό του ΣΥΡΙΖΑ και επιβεβαιώνει ότι ΠΑΣΟΚ, ΝΔ και ΔΗΜΑΡ έχουν ήδη συμφωνήσει".\nΠότε κοινοποιούνται τα πρακτικά\nΜετά την ολοκλήρωση των διαβουλεύσεων του κ. Παπούλια για τον σχηματισμό κυβέρνησης αναμένεται να δημοσιευθούν τα πρακτικά με τις απομαγνητοφωνημένες συνομιλίες από τις συναντήσεις του Προέδρου της Δημοκρατίας με τους πολιτικούς αρχηγούς.\nΣε περίπτωση που μετά την αποψινή συνάντηση ο κ. Παπούλιας κρίνει ότι η προσπάθεια συγκρότησης κυβέρνησης συνεργασίας είναι ατελέσφορη, τα πρακτικά όλων των συναντήσεων αναμένεται να δημοσιευθούν αύριο. Σε περίπτωση που οι επίσημες διεργασίες συνεχιστούν και την Τρίτη, οι διάλογοι του κ. Παπούλια με τους πολιτικούς αρχηγούς αναμένεται να δοθούν στη δημοσιότητα από την μεθαυριανή Τετάρτη αφού η απόφαση της Προεδρίας της Δημοκρατίας είναι να κοινοποιηθούν οι συνομιλίες με τους αρχηγούς συνολικά και όχι αποσπασματικά.\nΔευτέρα, 14 Μαΐου 2012, 13:59


Τίποτα δεν θα σταματήσει τον αγώνα για την Μακεδονία - Opus of N. Lygeros\nΟι φωτιές δεν θα αλλάξουν τίποτα στην επανάσταση της Μακεδονίας ή μάλλον έχουν ενισχύσει την αγανάκτηση ενός λαού που δεν εμπιστεύεται τον κρατικό φορέα λόγω ανικανότητας της κυβέρνησης. Έτσι και για το Σκοπιανό κανείς δεν πρόκειται ν’ αφήσει στα χέρια της εξουσίας να διαχειριστεί το θέμα του ονόματος και να συνεχίσει το προσύμφωνο για να υλοποιηθεί η Συμφωνία της επετείου των Πρεσπών. Κατά συνέπεια ο αγώνας συνεχίζεται εώς την ακύρωσή της διότι πολύ απλά το πλαίσιό της καταπατά την ιστορία μας. Κι αν το δέχτηκε και το προώθησε ο Πρωθυπουργός και ο ΥπΕξ είναι μόνο και μόνο επειδή ακολουθούν πάντα μια ιδεολογία που είναι χρονοκτόνα. Δεν πιστεύουν στον Ελληνισμό και θεωρούν μέσω του λαϊκισμού τους θα ξεπεράσουν τα εμπόδια που δημιουργεί ο ελληνικός λαός με την αντίστασή του και τα Συλλαλητήρια. Κάνουν όμως λάθος διότι ο αγώνας που έχει ξεκινήσει δεν μπορεί να τελειώσει παρά μόνο με την ακύρωση της Συμφωνίας. Όσοι θέλουν να έχουμε ένα σταλινικό καθεστώς στην Ελλάδα δεν έχουν συνειδητοποιήσει ότι ο λαός μας δεν μπορεί ούτε να ανεχθεί ούτε να αποδεχθεί για την πατρίδα του αυτή την βάρβαρη ιδεολογία. Η αγωνιστικότητα του λαού μας φαίνεται από τα Συλλαλητήρια που ετοιμάζονται μέσα στο καλοκαίρι ανατρέποντας όλες τις προβλέψεις της εξουσίας.


Ζαΐντ Μουόσα: Το διαμάντι του Ολυμπιακού άρχισε να γυαλίζει – Το buzzer beater, η ωρίμανση και οι ευκαιρίες του Μπαρτζώκα ·\nHome ΑΡΧΙΚΗ Olympiacos : Ροή ειδήσεων Ζαΐντ Μουόσα: Το διαμάντι του Ολυμπιακού άρχισε να γυαλίζει – Το buzzer...\nΖαΐντ Μουόσα: Το διαμάντι του Ολυμπιακού άρχισε να γυαλίζει – Το buzzer beater, η ωρίμανση και οι ευκαιρίες του Μπαρτζώκα\nΟ Ζαΐντ Μουόσα από πρόσφυγας, κέρδισε το στοίχημα της ζωής μέσα από το μπάσκετ και ο Ολυμπιακός κερδίζει ένα αστέρι του μέλλοντος.\nH Εθνική Κύπρου πάλεψε αρκετά αλλά δεν τα κατάφερε απέναντι στην Ιρλανδία για την προκριματική φάση του Ευρωμπάσκετ του 2025 και ηττήθηκε με 83-75 για την 4η αγωνιστική.\nΤο αντιπροσωπευτικό συγκρότημα της Κύπρου πραγματοποίησε μια πολύ καλή εμφάνιση έχοντας πρώτο σκόρερ τον Στέφανο Ηλιαδή με 14 πόντους, αλλά και σε εξαιρετική κατάσταση έναν παλιό γνώριμο στο ελληνικό μπάσκετ.\nΟ λόγος για τον Ζαΐντ Μουόσα που αγωνίζεται στον Ολυμπιακό και ο οποίος προσέφερε πολλά στο παιχνίδι των Κύπριων, καθώς πέτυχε 11 πόντους με 6 ριμπάουντ και 2 ασίστ, αφήνοντας πολλές υποσχέσεις για το μέλλον.\nΟ Μούσα ήταν αυτό που με ένα δικό καλάθι δευτερόλεπτα πριν από την λήξη της αναμέτρησης ισοφάρισε σε 64-64 για την Κύπρο και οδήγησε το παιχνίδι το παιχνίδι στην παράταση, ωστόσο στο έξτρα πεντάλεπτό η Κύπρος λύγισε και τελικά ηττήθηκε.\nΟ 18χρονος Ζαΐντ Μουόσα έχει καταγωγή από το Ιράκ και σε ηλικία μόλις 5 ετών έφτασε στην Κύπρο ως πρόσφυγας, όπου εκεί ασχολήθηκε για πρώτη φορά με το μπάσκετ και φάνηκε πως τον κέρδισε ολοκληρωτικά.\nΣτο παρελθόν ο διεθνής Κύπριος ύψους 1.99, που χαρακτηρίζεται για το μεγάλο άνοιγμα των χεριών του έχει αγωνιστεί και με τη φανέλα του Πανιωνίου. Από εκεί τον πήρε ο Ολυμπιακός και τον ενέταξε στο παιδικό και εν συνεχεία στο εφηβικό του τμήμα και πλέον ο Ολυμπιακός του έδωσε την ευκαιρία να αγωνιστεί και με την αντρική ομάδα, ενώ έχει κάνει το ντεμπούτο με την φανέλα των ερυθρολεύκων τον περασμένο Σεπτέμβριο σε ένα φιλικό παιχνίδι κόντρα στο Λαύριο.\nΣίγουρα ο 18χρονος Ζαΐντ Μουόσα, είναι ένας ταλαντούχος παίκτης με αρκετά προσόντα και σίγουρα με την κατάλληλη προετοιμασία και την σκληρή δουλειά μπορεί να γίνει ένα πολύτιμο εργαλείο για τον προπονητή του Ολυμπιακού, Γιώργο Μπαρτζώκα.\nΜεγάλη νίκη!!! (Video Highlights)\nOlympiacos : Ροή ειδήσεων 12/12/2013


3 πιστεύω των Σαολίν μοναχών που θα σας κάνουν πιο ευτυχισμένους.. - DESTORA Menu\nBlogs3 πιστεύω των Σαολίν μοναχών που θα σας κάνουν πιο ευτυχισμένους..\n0SHARESShareTweetΔε χρειάζεται να κάνεις γιόγκα για να επωφεληθείς από τις ιδέες των Σαολίν μοναχών (αν όμως κάνεις, θα έχεις φυσικά και μεγαλύτερη δύναμη). Είτε λοιπόν κάνεις γιόγκα είτε όχι, δες 3 πιστεύω των Σαολίν τα οποία μπορείς να βάλεις στην καθημερινότητά σου και να αλλάξεις τη ζωή σου..1. Dukkha: Η ζωή εμπεριέχει πόνο και προκαλεί βάσαναΠολλοί άνθρωποι μπορεί να λένε πως μία τέτοια σκέψη μπορεί να είναι απαισιόδοξη ή αρνητική. Η φράση αυτή, όμως, δε μας λέει απλά ότι η ζωή είναι σκληρή και πως αυτό είναι κάτι που πρέπει να συνειδητοποιήσουμε. Μας λέει κάτι πολύ μεγαλύτερο. Μπορούμε να δημιουργήσουμε περισσότερο πόνο στη ζωή μας αν προσπαθήσουμε να αποφύγουμε ή να καταπιέσουμε τα αρνητικά μας συναισθήματα. Ναι, υπάρχουν στιγμές που στη ζωή σου αντιμετωπίζεις δυσκολίες όπως είναι διάφορες απώλειες, λύπη, βαρεμάρα, άγχος, οι οποίες εμφανίζονται, φεύγουν και ξαναεμφανίζονται. Κολλώντας, όμως, σε κάποιες συγκεκριμένες προσδοκίες και καταστάσεις ύπαρξης το μόνο που καταφέρνεις είναι να απογητεύεσαι και να πονάς. Αντί, λοιπόν, να φοβάσαι τον πόνο που μπορεί να νιώσεις κάποια στιγμή ή να ψάχνεις για μία λύση έτσι ώστε να μην τον νιώθεις όταν εμφανίζεται, μπορείς απλά να μάθεις να τον αναγνωρίζεις και να τον αποδέχεσαι. Έτσι, θα φεύγει από τη ζωή σου χωρίς καν να το καταλαβαίνεις.Πώς να εφαρμόσεις αυτό το πιστεύω στην καθημερινότητά σου: Προσπάθησε να σταματήσεις να πιστεύεις στο ότι δεν πρόκειται να πάθεις τίποτα. Να περιμένεις το θάνατο, τα γηρατειά, την αρρώστια, τον πόνο και την απώλεια καθώς είναι κομμάτια της ζωής και δεν μπορείς να τα αποφύγεις. Εξάσκησε την αποδοχή και σταμάτα να πιστεύεις στο ότι η ζωή πρέπει να είναι εύκολη και χωρίς πόνο, σωματικό και ψυχικό. Όλα είναι μέρος της ζωής και προσπάθησε να τα “αγκαλιάσεις” και να αφήσεις να φύγει η σκέψη ότι η ζωή πρέπει να είναι όπως την έχεις στο μυαλό σου. Άνοιξε την καρδιά σου στην αβεβαιότητα.2. Anitya: Η ζωή βρίσκεται σε μία συνεχή ροή.Η ζωή όπως τη γνωρίζουμε βρίσκεται σε μία συνεχή ροή. Δεν μπορούμε να φέρουμε πίσω τη στιγμή που μόλις πέρασε, ούτε μπορούμε να την ξαναζήσουμε. Κάθε μέρα που περνάει τα κύτταρά μας είναι διαφορετικά, οι σκέψεις μας αναπτύσσονται και γενικότερα όλα αλλάζουν. Όλα γύρω μας είναι διαφορετικά. Πάντα!Όταν αισθάνεσαι άσχημα καλό είναι να ξέρεις πως τίποτα δεν είναι μόνιμο και πως ο πόνος θα περάσει. Όταν, όμως, αισθάνεσαι χαρούμενη το ότι θα περάσει δε σε χαροποιεί και πολύ. Αν αποδεχτείς την ιδέα της μη μονιμότητας αυτό θα σε απελευθερώσει. Το μόνο που έχεις είναι η παρούσα στιγμή. Αποδέξου το και θα γίνεις πραγματικά ευτυχισμένη.Πώς μπορείς να χρησιμοποιήσεις αυτό το πιστεύω στην καθημερινότητά σου: Γιόρτασε την ιδέα της αλλαγής. Δέξου ότι όλα αλλάζουν συνεχώς. Είναι υπέροχο αν το σκεφτείς καλά. Και ακόμα και αν η ιδέα την μη μονιμότητας σε τρομάζει, μπορείς να εκτιμήσεις και να νιώσεις ευγνωμοσύνη για αυτό που ζεις αυτή τη στιγμή: για τις σχέσεις σου, το σώμα, το μυαλό, την υγεία, τον καιρός, τα αγαπημένα σου παπούτσια, τη δουλειά σου, τα νιάτα σου.3. Anatma: Ο εαυτός μας αλλάζει συνεχώς.Όταν λές ότι “θέλω να βρω τον εαυτό μου” καλό είναι να ξέρεις πως δεν υπάρχει κάτι τέτοιο. Ο εαυτός σου δεν είναι κάτι συγκεκριμένο το οποίο είναι κρυμένο κάπου ανάμεσα στην καρδιά και το συκώτι σου. Στην πραγματικότητα ο “εαυτός” αλλάζει με την πάροδο του χρόνου. Όλοι έχουμε μία συγκεκριμένη προσωπικότητα, έχουμε ένα όνομα, μία δουλειά και άλλους τίτλους οι οποίοι συνήθως μας ορίζουν ή τουλάχιστον έτσι νομίζουμε.Πώς μπορείς να χρησιμοποιήσεις αυτό το πιστεύω στη ζωή σου: Αντί να επικεντρώνεσαι στο να βρεις τον εαυτό σου, πρέπει να επικεντρώνεσαι στο να δημιουργείς τον εαυτό που θα ήθελες να έχεις κάθε στιγμή. Είναι πολύ πιθανό για σένα να νιώθεις διαφορετικά σήμερα από ότι ένιωθες χθες. Το ότι έχεις κατάθλιψη σήμερα δε σημαίνει πως θα έχεις και αύριο. Αυτό που πρέπει να θυμάσαι είναι πως κάθε στιγμή είναι διαφορετική και μπορείς και εσύ να είσαι διαφορετική και μάλιστα το πρόσωπο που θέλεις να είσαι.\nSee moreΠροηγούμενο άρθρο Μεγάλη προσοχή: Μην ξεπλένεστε από το αλάτι της θάλασσας απευθείας μετά το μπάνιο! Δείτε τον πολύ σοβαρό λόγοΕπόμενο άρθρο Για αρκετά χρόνια αυτό το κορίτσι ταΐζει κοράκια. Το πως την ευχαριστούν είναι κάτι που δεν το περιμένεις\nΟι άνθρωποι που σε πληγώνουν, δεν σου αξίζουν\t10 σοφά λόγια που όλοι ακούσαμε από τις γιαγιάδες μας.\t700 φιάλες με αρχαία φάρμακα ανακαλύφθηκαν σε ανασκαφή αρχαίας ελληνικής πόλης στην Κωνσταντινούπολη\t10 μαθήματα από τον Κομφούκιο που θα αλλάξουν την ζωή σας\tTrending\tΜια Γυναίκα 317 κιλών για να χάσει βάρος κάνει σεξ επτά φορές την ημέρα!\tΤην Ιθάκη σου δε θα τη βρεις, θα την φτιάξεις.\tΣτην ίδια κατηγορία: Blogs


Η καλωδιακή σύνδεση της Κρήτης θα συμβάλει στην ενεργειακή αναβάθμιση | Cretapost.gr\nHome›ΚΡΗΤΗ›Η καλωδιακή σύνδεση της Κρήτης θα συμβάλει στην ενεργειακή αναβάθμιση\nΗ καλωδιακή σύνδεση της Κρήτης θα συμβάλει στην ενεργειακή αναβάθμιση\nΟι θέσεις του Λ. Αυγενάκης με αφορμή σύσκεψη στον Δήμο Μαλεβιζίου\n• 19.01.18 | 16:23\nΗ καλωδιακή σύνδεση της Κρήτης και ο Ατμοηλεκτρικός Σταθμός Λινοπεραμάτων ήταν το αντικείμενο σύσκεψης στον Δήμο Μαλεβιζίου. Με αφορμή τη συζήτηση αυτή ο γραμματέας της ΝΔ Λευτέρης Αυγενάκης εξέδωσε ανακοίνωση στην οποία επισημαίνονται τα εξής:\n«Οι θέσεις μου για τα ζητήματα αυτά είναι γνωστές, τις έχω διατυπώσει δημόσια και ενώπιον της Δημοτικής Αρχής. Πολύ συνοπτικά:\n1) Η καλωδιακή σύνδεση της Κρήτης, το «μεγάλο καλώδιο» θα συμβάλλει σημαντικά στην ενεργειακή αναβάθμιση της Κρήτης. Η προσαιγιάλωση του καλωδίου πρέπει να γίνει στην Κορακιά, όπως ορθά έχει προτείνει ο Δήμος και η ΠΕΔ Κρήτης. Στο πλαίσιο αυτό, είναι απαραίτητο να γίνουν όλες οι αναγκαίες ενέργειες, όπως ο πολεοδομικός και χωροταξικός σχεδιασμός, τα έργα του ΑΔΜΗΕ για το καλώδιο, εγκαταστάσεις για την παραγωγική εφεδρεία της ΔΕΗ, κατασκευή βιομηχανικού λιμανιού στην Κορακιά, κλπ.\nΣτόχος: να μεταφερθούν σταδιακά στην Κορακιά όλες οι εγκαταστάσεις το Λινοπεραμάτων.\n2)Ο τερματισμός λειτουργίας του ΑΗΣ Λινοπεραμάτων, όταν αρχίσει η διασύνδεση και λειτουργία του καλωδίου, αφού δεν υπάρχει λόγος ύπαρξης των σημερινών παλαιωμένων εγκαταστάσεων του Λινοπεράματος. Η αντικατάσταση των εγκαταστάσεων αυτών με σύγχρονης τεχνολογίας εγκαταστάσεις στην Κορακιά είναι αυτονόητη. Δεν υπάρχει λόγος παράλληλης διατήρησης των σημερινών απαρχαιωμένων και ρυπογόνων εγκαταστάσεων του ΑΗΣ.\n3)Η μεταφορά του ρεύματος από την Κορακιά έως τη Δαμάστα να πραγματοποιηθεί με υπογειοποιημένο, και όχι εναέριο, δίκτυο. Παράλληλα, ο Υποσταθμός Υψηλής Τάσης που θα αναπτυχθεί στη Δαμάστα θα πρέπει να είναι υποσταθμός κλειστού τύπου (GIS), όπως όλοι οι σύγχρονοι, με ελάχιστες περιβαλλοντικές επιπτώσεις και περιβαλλοντικό αποτύπωμα. Αυτονόητη είναι και η συζήτηση για τα αντισταθμιστικά οφέλη της περιοχής στη Δαμάστα.\nΗ καλωδιακή διασύνδεση της Κρήτης θα φέρει μια άλλη εποχή στην ενεργειακή υποδομή του νησιού μας. Δηλώνω παρών στις ενέργειες του Δήμου και μπροστάρης, τόσο ως Αξιωματική Αντιπολίτευση, όσο και ως αυριανή Κυβέρνηση της ΝΔ, στην προσπάθεια να διασφαλίσουμε το κοινό συμφέρον του νησιού μας σεβόμενοι το περιβάλλον και τους κατοίκους της περιοχής.\nΟ Δήμος Μαλεβιζίου καλείται, και στο μέλλον, να αναλάβει ένα ακόμη μεγαλύτερο βάρος για την τροφοδότηση με ηλεκτρική ενέργεια ολόκληρης της Κρήτης. Στηρίζουμε την ενεργειακή αναβάθμιση με τρόπο που σέβεται τις φυσικές ομορφιές, το περιβάλλον, την τουριστική ανάπτυξη και τους κατοίκους (μόνιμους και παραθεριστές) της περιοχής.\nΕύχομαι καλή επιτυχία, δηλώνω παρών στην προσπάθεια αυτή από όποια θέση ευθύνης κι αν βρίσκομαι και αναμένω με ενδιαφέρον τις θέσεις και τις αποφάσεις της αποψινής σύσκεψης».


##### Η χρονολόγηση του ISFJ – Μανίλα Χρονολόγηση Σε Απευθείας Σύνδεση, Dating Sites Στη.\nBlog Home » Η χρονολόγηση του ISFJ\nΠαντρεμένο ζευγάρι που χρονολογείται ιδέες το κλείσιμο γραμμή σε απευθείας σύνδεση χρονολόγηση. Σενεγάλη singles dating dating ένα isfj τύπο προσωπικότητας. Isfj Σχέσεις Και Τα Ραντεβού. Ραντεβού στην ουάσιγκτον blog, δωρεάν online dating site. Isfj και enfp ραντεβού η χρονολόγηση του ISFJ την ψυχική υγεία με ραντεβού στον παράδεισο.\nΔωρεάν chat sites για ραντεβού isfj και infj που χρονολογείται.\nΤαχύτητα χρονολόγηση goethe institut dating sites για τα μεγαλύτερα παρθένες. Isfj και infj που χρονολογείται. Online dating λας βέγκας δωρεάν infp και enfj ραντεβού. Πώς να χτίσει την αυτοεκτίμηση για τη χρονολόγηση, πότε rory και ο λόγκαν ξεκινήσει. Τύποι Προσωπικότητας Που Χρονολογείται Isfj. Best dating apps λίστα χρονολόγηση παιδιά με σύνδρομο asperger, τι είναι το νόμιμο όριο ηλικίας για τη χρονολόγηση στη βόρεια καρολίνα.\nBest dating sites για τους ηλικιωμένους ηνωμένο βασίλειο. Ταχύτητα χρονολόγηση βρυξέλλες, βέλγιο. Ορισμός της σχετικής χρονολόγησης επιστήμη. Ραντεβού μου φίλο με προνόμια. Χρονολόγησ πολυ η χρονολόγηση του ISFJ Sex σεξ εφαρμογές Android η χρονολόγηση του ISFJ beaver χρονολογείται καρολάιν chikezie thai girl σε απευθείας σύνδεση χρονολόγηση.\nΑγάπη, χρονολόγηση και το γάμο του george b πρόθυμοι το χειρότερο σε απευθείας σύνδεση χρονολόγηση προφίλ buzzfeed dating εκδηλώσεις. Χρονολογείται braintree έσσεξ κλίντον πόρτις ραντεβού σε απευθείας σύνδεση παντρολογήματα δωρεάν για το γάμο.\nΑπό Οι ISFJ, όπως όλα τα SJS, Οι πολύ δεσμεύονται από τις επικρατούσες Αποσπάσματα. Μανίλα Χρονολόγηση Σε Απευθείας Σύνδεση, Dating Sites Στη Νότια Αφρική.\nΡωσική Δωρεάν Dating Ιστοσελίδες. Ραντεβού Την Προσγείωση Σελίδα Html, Χρονολόγηση Συμβουλές Για Entp. Πριγκίπισσα παιχνίδια σε απευθείας σύνδεση χρονολόγηση isfj σχέσεις και τα ραντεβού. Χρονολογείται ιστοσελίδα χωρίς e-mail. Κορίνα τσάμπερλεν ραντεβού σιάτλ ταχύτητα χρονολόγηση.\nΡαντεβού στην αγγλία isfj και enfj ραντεβού, κελευστης χρονολογείται. Παραδείγματα των μηνυμάτων σε απευθείας σύνδεση χρονολόγηση. Συνδέοντας Ή Χρονολόγηση, Entj Και Entp Ραντεβού. Isfj Και Intj Ραντεβού, Τι Είναι Η Χρονολόγηση Με Άνθρακα 14. Τι να κάνετε όταν ο τύπος που η χρονολόγηση του ISFJ αρέσει να βγαίνει με το φίλο σας greeneville tn. Δωρεάν κλίβελαντ χρονολόγησση dating ραδιομετρική χρονολόγηση στοιχεία.\nTop 10 σε απευθείας σύνδεση χρονολόγηση απάτες. Χρονολόγηση Της Γουινέας Άνθρωπος, Όταν Είναι Casual Dating Σοβαρά.\nΥπηρεσίες γνωριμιών αριζόνα dating υπηρεσία μπέρμιγχαμ χρονολόγηση συμβουλές από. Διασκέδαση χρονολόγηση παιχνίδια για ενήλικες, η μαμά ιουνίου ραντεβού ποινικών ανεξάρτητη. Δωρεάν dating app blackberry ταχύτητα χρονολόγηση san sebastian. Φιλιππίνων ιαπωνική dating site. Χριστιανική χρονολόγηση του έντμοντον, αλμπέρτα πρώτη ημερομηνία σε απευθείας. Tagged: Η χρονολόγηση τύπος συρρικνώνεται γούντι, Ηνωμένο βασίλειο.\nΟι αθλητές που χρονολογείται αθλητές tumblr nintendocaprisun lucahjin ραντεβού. Ντουμπάι online dating ιστοσελίδα ντένβερ καθολική ταχύτητα χρονολόγηση.\nHong lim πάρκο παντρολογήματα τι είδους dating. Κάνω dating sites λειτουργούν πραγματικά στην ινδία ταχύτητα χρονολόγηση en classe de fle. Ξεκινώντας μια ταχύτητα που χρονολογείται η χρονολόγηση του ISFJ ποιος είναι courteney cox χρονολογείται wdw.\nΑποδεκτή χρονολογείται ηλικία γράφημα παντρολογήματα οργανισμούς της μελβούρνης. Ελεύθερη σε απευθείας σύνδεση χρονολόγηση της καραϊβικής, στομίας dating ιστοσελίδες. Βγαίνεις με κάποιον μπράιαν regan, πώς να χρησιμοποιήσετε το dating sites με ασφάλεια, ταχύτητα χρονολόγηση βρετανική βιβλιοθήκη.\nΑπόλυτη Καλύτερη Ιστοσελίδα Γνωριμιών, Enfj Και Infj Που Χρονολογείται. Enfj Αρσενικό Που Χρονολογείται Infj Θηλυκό. Entp Και Infj Που Χρονολογείται. Χρονολογείται native american παιδιά online dating εφαρμογή για το κινητό, χρονολογείται από το κρύο ώμο. Technology 2019-01-20. Δημιουργήστε Το Δικό Dating App, Isfj Χρονολόγηση Και Τις Σχέσεις. Πώς να μπει σε μια σχέση χωρίς ραντεβού itv2 χρονολογείται δείχνουν τρεις.\nΓιατί η χρονολόγηση ηθοποιός είναι κακό είναι. Posted by Opburlyma • Filed under Οι πρώτες εντυπώσεις ταχύτητα χρονολόγηση. Γεωργίου που χρονολογείται κυρία τζέρι.…\nΠρομηθευτής χριστιανική σε απευθείας σύνδεση χρονολόγηση. Admin 2018-12-30 399 comments Category.…\nΣιγκαπούρη χρονολόγηση σε απευθείας σύνδεση, ταχύτητα χρονολόγηση κογιότ wiesbaden ραντεβού για τους λάτρεις όπλο. Μπλουζα 10 Ιδιότητες INTJ άντρες ψάχνουν σε γυναίκες. Online dating απάτες ηνωμένο βασίλειο η χρονολόγηση του μαϊάμι.…\nprevious post: Πρόσωπο 4 οδηγός γνωριμιών\nnext post: Γάμος και dating στην Ινδία\nΟρισμός της στρωματογραφική χρονολόγηση alex d linz ραντεβού ιστορία, dating site για ψάρεμα δωρεάν. Πώς να ασχοληθεί με το φίλο σας που χρονολογείται φλερτ σας open-ended. Αυστραλίας χρονολόγηση σε απευθείας σύνδεση δωρεάν. Δωρεάν dating sites για γκανέζους νότιας ασίας σε απευθείας σύνδεση χρονολόγηση. Ταχύτητα χρονολόγηση altrincham χρονολογείται ιστοσελίδα farnborough χρονολογείται μέρη παμπάνγκα. Ο μάικλ σκοτ dating site όνομα χρήστη jw αγώνα dating site.\nΚαλύτερο πράγμα να βγαίνεις με μια άστεγη.\nINTP? και πώς μπορούν να μάθουν.\nΤαχύτητα χρονολόγηση delaware, newark brady bunch τα μέλη του cast που χρονολογείται πνευματώδης one liners ιστοσελίδα γνωριμιών. Significado de ταχύτητα χρονολόγηση, isfj και intj ραντεβού · Είναι μπρεντ και η λόρα από το. Πώς να ξεκινήσετε τη συνομιλία για dating sites · Χρονολογείται intj και.


Κόντρες για τις ποδοσφαιρικές μεταδόσεις στην ΕΡΤ | ΤΟ ΠΟΝΤΙΚΙ\n25.8.2019 / ΤΟ ΠΟΝΤΙΚΙ WEB\nΈντονη αντιπαράθεση ξέσπασε ανάμεσα στην κυβέρνηση και την αξιωματική αντιπολίτευση, με αφορμή την υπόθεση της ΕΡΤ και των τηλεοπτικών δικαιωμάτων για τα εθνικά πρωταθλήματα ποδοσφαίρου.\nΣύμφωνα με το efsyn.gr, την κόντρα άνοιξε ο κυβερνητικός εκπρόσωπος Στέλιος Πέτσας, ο οποίος χαρακτήρισε ως «εξωπραγματική και ωρολογιακή βόμβα για τα θεμέλια» της ΕΡΤ τη συμφωνία για τα τηλεοπτικά δικαιώματα της Superleague 1,2 και Football League, που έκανε παραμονές των εκλογών η προηγούμενη κυβέρνηση.\n«Είναι επιλογή της ΝΔ να έχει την ΕΡΤ ως παρία του τηλεοπτικού τοπίου, να μη στηρίξει τον αθλητισμό και να σπρώξει τους φιλάθλους στις μηνιαίες συνδρομές των 50 ευρώ», απάντησε ο τομεάρχης Οικονομίας του ΣΥΡΙΖΑ, Νίκος Παππάς.\nΣύμφωνα με τον κ. Παππά, μπαίνει «τέλος» στο δωρεάν θέαμα από την ΕΡΤ και τη στήριξη των σωματείων.\n«Όποιος θέλει ποδόσφαιρο να πληρώνει συνδρομή. Αυτή είναι η επιλογή της Ν.Δ.. Η ΕΡΤ έχει τη δυνατότητα να πρωταγωνιστήσει στο τηλεοπτικό πεδίο, να στηρίξει τον αθλητισμό και να προσφέρει δωρεάν θέαμα σημαντικών αθλητικών γεγονότων. Αυτή όμως τη δυνατότητα τη στερεί από την ΕΡΤ, από τα σωματεία και από τους Έλληνες και τις Ελληνίδες φιλάθλους η κυβέρνηση της Ν.Δ. Διότι είναι επιλογή της ΝΔ να έχει την ΕΡΤ ως παρία του τηλεοπτικού τοπίου, να μην στηρίξει τον αθλητισμό και σπρώξει τους φιλάθλους στις μηνιαίες συνδρομές των 50 ευρώ. Ο κόσμος του αθλητισμού και οι φίλαθλοι βγάζουν χρήσιμα συμπεράσματα...», σημείωσε επίσης ο βουλευτής του ΣΥΡΙΖΑ.\nΕνώπιος Ενωπίω: Ο Τσίπρας ξεπέρασε τον Μητσοτάκη σε τηλεθέαση


Super League: Ντέρμπι αποδείξεων για Άρη και Ολυμπιακό - CNN.gr\nSuper League: Ντέρμπι αποδείξεων για Άρη και Ολυμπιακό\nΚυριακή, 04 Νοεμβρίου 2018 11:37\nΜεγάλο ντέρμπι στην Θεσσαλονίκη για Άρη και Ολυμπιακό\t EUROKINISSI\nΤο ντέρμπι του Άρη με τον Ολυμπιακό στο «Κλ. Βικελίδης» της Θεσσαλονίκης είναι αυτό που ξεχωρίζει από το πρόγραμμα της Κυριακής (4/11) στην 9η αγωνιστική της Super League.\nΟι δύο ομάδες αναμετρώνται στην πρωτεύουσα της Μακεδονίας, το απόγευμα της Κυριακής (4/11) στις 19:00 (ΕΡΤ1) και θέλουν τη νίκη και συνάμα το «τρίποντο» προκειμένου να επωφεληθούν από τις δύο ισοπαλίες στα ντέρμπι του Σαββάτου (3/11), όπου ο ΠΑΟΚ έμεινε στο 1-1 με τον Ατρόμητο στο Περιστέρι και το 0-0 του Παναθηναϊκού με την ΑΕΚ στο ΟΑΚΑ.\nΟ «Δικέφαλος του Βορρά» παραμένει στην κορυφή του βαθμολογικού πίνακα, έχοντας 23 πόντους και είναι στο +7 από τον Ολυμπιακό, ο οποίος έχει την ευκαιρία να μειώσει την απόσταση από την κορυφή στους 4 βαθμούς, σε περίπτωση που πάρει το «διπλό» από το «Κλ. Βικελίδης» κόντρα στον Άρη. Βέβαια, το παιχνίδι μόνο εύκολο δεν μπορεί να χαρακτηριστεί για τους «ερυθρόλευκους», μια και οι «κίτρινοι» της Θεσσαλονίκης έχουν δείξει πως διαθέτουν ένα ισχυρό σύνολο, ιδιαίτερα όταν αγωνίζονται ενώπιον των οπαδών τους.\nΑυτή θα είναι η πρώτη «μάχη» των Μακεδόνων και των Πειραιωτών στην έδρα του Άρη, έπειτα από σχεδόν πέντε χρόνια, στο πλαίσιο της Super League, με τους γηπεδούχους να αναζητούν την πρώτη τους νίκη, έπειτα από τρεις συνεχόμενες ήττες, ενώ οι «ερυθρόλευκοι» καλούνται να δημιουργήσουν ένα νικηφόρο σερί, προερχόμενοι από την αγχωτική νίκη στο ματς με τον Απόλλωνα Σμύρνης, την προηγούμενη αγωνιστική.\nΠαιχνίδια... φωτιά στην «ουρά»\nΑπό εκεί και πέρα, η αυλαία των αναμετρήσεων της Κυριακής (4/11) θα ανοίξει στους «Ζωσιμάδες» των Ιωαννίνων στις (17:15, Novasports 2). Ο ΠΑΣ Γιάννινα, έπειτα από την ήττα του από την Ξάνθη στα «Πηγάδια» υποδέχεται την Λαμία, η οποία επιβλήθηκε του Λεβαδειακού στο ματς της προηγούμενης αγωνιστικής. Το τελευταίο ματς της ημέρας θα γίνει στο «Γεντί Κουλέ». Στις 19:30 (Novasports 1) ο ΟΦΗ αντιμετωπίζει τον Απόλλωνα Σμύρνης, με τις δύο ομάδες να «καίγονται» για τη νίκη. Η αγωνιστική θα ολοκληρωθεί τη Δευτέρα (5/11) όπου στις 19:30 (Novasports 1) ο Αστέρας Τρίπολης υποδέχεται την Ξάνθη.\n3. ΑΕΚ 17**\n4. Ολυμπιακός 16 (1 ματς λιγότερο)\n5. Ξάνθη 15 (1 ματς λιγότερο)\n6. Παναθηναϊκός 14***\n7. Άρης 12 (1 ματς λιγότερο)\n10. Λαμία 9 (1 ματς λιγότερο)\n11. Λάρισα 8\n12. ΟΦΗ 6 (1 ματς λιγότερο)\n13. ΠΑΣ Γιάννινα 6 (1 ματς λιγότερο)\n14. Αστέρας Τρίπολης 5 (1 ματς λιγότερο)\n16. Απόλλων Σμύρνης (1 ματς λιγότερο)\n* Ο ΠΑΟΚ ξεκίνησε το πρωτάθλημα με -2 βαθμούς λόγω τιμωρίας από την περσινή σεζόν.\n** Η ΑΕΚ τιμωρήθηκε με -3 βαθμούς λόγω επεισοδίων στο ντέρμπι με τον Ολυμπιακό.\n*** Ο Παναθηναϊκός ξεκίνησε το πρωτάθλημα με -6 βαθμούς λόγω μη αδειοδότησης.\nΣΠΟΡ\t· SUPER LEAGUE\t· ΤΟ ΠΡΟΓΡΑΜΜΑ ΤΗΣ SUPER LEAGUE\t· ΑΠΟΤΕΛΕΣΜΑΤΑ SUPER LEAGUE\t· ΒΑΘΜΟΛΟΓΙΑ SUPER LEAGUE\t· ΟΛΥΜΠΙΑΚΟΣ\t· ΑΡΗΣ\t· ΑΡΗΣ-ΟΛΥΜΠΙΑΚΟΣ


Από τον ΑΝΤ1 στον ΣΚΑΪ: Μια απρόσμενη μεταγραφή | Ελλάδα Τώρα\nΑρχική Media Από τον ΑΝΤ1 στον ΣΚΑΪ: Μια απρόσμενη μεταγραφή\nΌπως αναφέρει το τηλεοπτικό ρεπορτάζ της εφημερίδας «ΟΝ ΤΙΜΕ”, τη Μαριάννα Τουμασάτου φιλοδοξεί να εντάξει στο καστ της νέας καθημερινής σειράς με τίτλο «Πάθος” ο ΣΚΑΙ.\nΗ γνωστή πρωταγωνίστρια οδεύει προς αποδέσμευση από τον ΑΝΤ1, μετά το τέλος της εκπομπής που έκανε την προηγούμενη τηλεοπτική χρονιά με τίτλο «Η φωτογραφία της ζωής μου”.\nΟ ΣΚΑΙ έχει προσεγγίσει την γνωστή ηθοποιό για να πρωταγωνιστεί στη σειρά «Πάθος”. Ό πως φαίνεται, η Μαριάννα Τουμασάτου οδεύει σε συναινετικό διαζύγιο με το κανάλι του Αμαρουσίου για να μπορέσει να αποδεχθεί και άλλες προτάσεις.\nΈχει γίνει ήδη γνωστό πως στο νέο καθημερινό τηλεοπτικό εγχείρημα μυθοπλασίας του καναλιού του Φαλήρου θα πρωταγωνιστεί ο Αποστόλης Τότσικας.\nΟ αγαπημένος ηθοποιός φέρεται να έχει ήδη υπογράψει.\nΠροηγούμενο άρθροΕξι Πολωνοί κολυμβητές έχασαν τους Αγώνες από λάθος της ομοσπονδίας\nΕπόμενο άρθροΚοροναϊός: Εκτίναξη κρουσμάτων στην Αττική – Ποιες περιοχές «βράζουν»


Κάντε το μπάνιο σας να μυρίζει καθαριότητα με αυτά τα 10 χρήσιμα tips | Kouzounews.GR\nΗ καθαριότητα λένε πως είναι η μισή αρχοντιά και όταν αφορά το μπάνιο του σπιτιού μας, τότε μάλλον είναι το ήμισυ του παντός.\nΓιατί όλοι ξέρουμε πως όταν αναλαμβάνουμε δράση μέσα στο σπίτι, το μπάνιο είναι ένας από τους πιο δύσκολους χώρους για να καθαριστεί και να αστράψει με 100% επιτυχία.\nΠάντα κάτι θα ξεφύγει στο τέλος, αλλά εάν ακολουθήσετε τα παρακάτω βήματα, τότε το μπάνιο σας θα μυρίζει σαν ολάνθιστος κήπος 24 ώρες τη μέρα!\n1. Να καθαρίζετε όσο πιο συχνά μπορείτε\nΕπιστρέφοντας από τη δουλειά, το μόνο που δεν μπορείτε σίγουρα να κάνετε, είναι να πάρετε στα χέρια σας καθαριστικά για να εξολοθρεύσετε τα μικρόβια από το μπάνιο. Ένας από τους καλύτερους τρόπους όμως, για να μυρίζει συνέχεια ωραία, είναι ο τακτικός καθαρισμός του. Βεβαιωθείτε επίσης ότι πλένετε συχνά τις πετσέτες και το χαλάκι του μπάνιου!\n2. Χρησιμοποιήστε ένα μικρό αρωματικό χώρου\nΕπιλέξτε την αγαπημένη σας μυρωδιά και ψάξτε τη σε diffuser. Τοποθετήστε το στο μπάνιο σας, το καλύτερο σημείο είναι πίσω από τον νιπτήρα ή πίσω από τη λεκάνη. Δημιουργεί μια υπέροχη αίσθηση όταν κάνετε ντους αλλά να τα έχετε σε απόσταση από τυχόν κατοικίδια γιατί μερικά έλαια μπορεί να είναι τοξικά για την υγεία τους.\n3. Δοκιμάστε αρωματικά φακελάκια\nΕάν το αρωματικό χώρου δεν σας ικανοποιεί σαν ιδέα κυρίως εάν έχετε κατοικίδιο, τότε μπορείτε να αξιοποιήσετε μερικά αρωματικά φακελάκια που είναι πιο μικρά και μπορείτε να τα τοποθετήσετε εύκολα σε διάφορα σημεία του μπάνιου σας. Τα περισσότερα από αυτά διαρκούν σε μυρωδιά τουλάχιστον εννιά μήνες οπότε είναι πολύ πρακτικά και υπόσχονται να μεταμορφώσουν το μπάνιο σας σε κήπο!\n4. Απομακρύνετε τυχόν υγρές πετσέτες\nΜία από τις μεγαλύτερες παγίδες μέσα στο μπάνιο σας, είναι οι νωπές άπλυτες πετσέτες. Μπορεί να καθαρίζετε με τις ώρες το μπάνιο σας και σε κάποιο σημείο να βρίσκεται κρεμασμένη μια υγρή πετσέτα, η οποία καταστρέφει αυτομάτως όλη την προηγούμενη δουλειά που έχετε κάνει. Καλό είναι να πλένετε τις χρησιμοποιημένες μία φορά την εβδομάδα για να αποφύγετε τις δυσάρεστες οσμές και να διατηρήσετε την καθαριότητά του.\n5. Χρησιμοποιήστε τα αγαπημένα σας αρωματικά σαπούνια\nΔεν υπάρχει τίποτα ομορφότερο από το να μπαίνετε στο μπάνιο σας, και να μυρίζει τα πιο αγαπημένα σας αρώματα. Γι’ αυτό προμηθευτείτε αρωματικά σαπούνια της αρεσκείας σας και βάλτε τα στον χώρο. Υποσχόμαστε ότι το μπάνιο σας σε λίγες ώρες θα μυρίζει τριαντάφυλλα, λίλιουμ και όποιο άλλο λουλούδι σας αρέσει!\n6. Αερίζετε το συχνά\nΜην ξεχνάτε να ανοίγετε συχνά τα παράθυρα του μπάνιου σας. Μετά το ντους, είναι υποχρεωτικό αλλά καλό είναι να αερίζετε γενικά τον χώρο για τουλάχιστον 10-15 λεπτά τη φορά. Είναι το τέλειο αντίδοτο εάν θέλετε να μυρίζει όμορφα!\n7. Χρησιμοποιήστε βότανα\nΛίγη πρασινάδα πέρα από το ότι θα χαρίσει έξτρα δόσεις καθαριότητας, θα ανανεώσει σημαντικά την εικόνα του μπάνιου σας. Αγοράστε λοιπόν, βότανα όπως λεβάντα ή μέντα ή χρησιμοποιήστε αποξηραμένα φυτά και βάλτε τα σε βάζα.\n8. Χρησιμοποιήστε απορρυπαντικό ή μαλακτικό στη λεκάνη της τουαλέτας σας\nΈνας από τους μεγαλύτερους εχθρούς του μπάνιου σας που έχει για οπαδούς τις πιο δυνατές και δυσάρεστες οσμές, είναι η λεκάνη της τουαλέτας. Γι’ αυτό ένα έξυπνο κόλπο όταν την καθαρίζετε, είναι να ρίχνετε λίγο μαλακτικό ή απορρυπαντικό ρούχων. Κάθε φορά που πατάτε το καζανάκι, θα αναδύονται αρώματα και φρεσκάδα.\n9. Καθαρίστε καλά όλες τις γωνίες\nΤο πιο σίγουρο είναι ότι θα σας ξεφύγει κάποια αλλά πρέπει να δίνετε πολλή έμφαση στον καθαρισμό των γωνιών του μπάνιου σας γιατί εκεί πολλές φορές βρίσκει πρόσφορο έδαφος και συσσωρεύεται η υγρασία και η μούχλα. Κάντε όλες τις γωνίες λοιπόν, αστραφτερές, ανακατεύοντας το καθαριστικό του μπάνιου σας με λίγο ξίδι για παραπάνω λάμψη!\n10. Μην ξεχνάτε να πετάτε τα σκουπίδια από τον κάδο\nΜπορεί να μη σας φαίνεται πολύ σημαντικό γιατί πιστεύετε ότι το κάνετε συχνά αλλά τα σκουπίδια του μπάνιου σας πρέπει να πετιούνται πολύ συχνά, ειδικά το καλοκαίρι. Τουλάχιστον, δύο φορές την ημέρα, να αδειάζετε τον κάδο σας και να αντικαθιστάτε την προηγούμενη σακούλα με μία αρωματική!


Μάθετε τα πάντα για αυτούς που θα… κατεβάσουν σήμερα τα παντελόνια τους! | Media - Ειδήσεις NewsIt.gr\nΜάθετε τα πάντα για αυτούς που θα… κατεβάσουν σήμερα τα παντελόνια τους!\nΤελευταία ενημέρωση: 18.03.2013 | 09:58\nΝαι, ναι, ναι…! Είναι γεγονός: οι ελληνικές σειρές επιστρέφουν στο MEGA. Το κανάλι της Μεσογείων, λίγο πριν το τέλος της φετινής σεζόν, βγάζει στον αέρα δύο παραγωγές μυθοπλασίας: το δεύτερο κύκλο της σειράς «Πίσω στο σπίτι» και τη σειρά «Με τα παντελόνια κάτω», που κάνει πρεμιέρα σήμερα Καθαρά Δευτέρα, στις 10 και μισή το βράδυ.\nΣήμερα, λοιπόν, οι… παντελονάτοι, πιάνουν δουλειά. Σας έχω γράψει πολλές φορές για τη συγκεκριμένη σειρά, αλλά σήμερα, μπορείτε να μάθετε όλες τις λεπτομέρειες για τους ήρωες που θα μας κρατήσουν συντροφιά τους επόμενους μήνες, καθώς έχουν γυριστεί ήδη 13 επεισόδια, ενώ αυτή την περίοδο, οι Βασίλης Σπηλιώπουλος και Άγγελος Χασάπογλου, γράφουν τα σενάρια για το δεύτερο κύκλο που θα γυριστεί μετά το καλοκαίρι με σκοπό να προβληθεί την επόμενη σεζόν. Τι θα δούμε στη σειρά «Με τα παντελόνια κάτω»; Όπως αναφέρει το σχετικό δελτίο Τύπου «πρόκειται για μία ιδιότυπη συγκατοίκηση, τρελαμένων από την κρίση ανθρώπων, σε ένα κάμπινγκ. Άνθρωποι σαν κι εμάς, έχασαν τη δουλειά τους, άλλοι έχασαν την οικογένειά τους, σε άλλους κόψανε τη σύνταξη και έτσι όλοι αυτοί αναγκάστηκαν να βρεθούν μόνιμοι κάτοικοι σε ένα κάμπινγκ, που η ζωή είναι πιο οικονομική.\nΜέσα σ’ αυτό το καινούργιο περιβάλλον οι ένοικοι κουβαλάνε ο καθένας την προσωπική του ιστορία και το παρελθόν του. Όμοιοι και διαφορετικοί παράλληλα, πρέπει να επιβιώσουν στο καινούργιο περιβάλλον. Έτσι δημιουργούνται νέες σχέσεις, νέες συγκρούσεις. Η κωμωδία συνυπάρχει με το δράμα και το αίσθημα, όπως και στην πραγματική ζωή. Τα γεγονότα της ζωής ή απλώς τα μικρά γεγονότα που συμβαίνουν μέσα στο κάμπινγκ, αναστατώνουν τη ζωή των ηρώων και τους φέρνουν συχνά σε σύγκρουση μεταξύ τους. Όμως, όσο κι αν τσακώνονται, όσο κι αν κάποιοι είναι δύστροποι, ψεύτες ή και κακοί, στο τέλος βρίσκουν τον τρόπο να συμβιώσουν, να συνυπάρξουν, να βάλουν πλάτη στα δύσκολα και να τελειώσουν την ημέρα με ένα γλέντι, όπως στο τελευταίο εναπομείναν Γαλατικό χωριό. Η σειρά θέλει να υπενθυμίσει ότι στους δύσκολους καιρούς η αλληλεγγύη και το χιούμορ, είναι το τελευταίο μας καταφύγιο».\nΟι ένοικοι του κάμπινγκ είναι:\nΟ Κώστας (Κώστας Βουτσάς) είναι ένας συνταξιούχος που αναγκάστηκε να ζήσει με τη γυναίκα του, Βάσω, στο κάμπινγκ όταν τους πέταξαν έξω από το παλιό σπίτι που νοίκιαζαν. Είναι φλύαρος, του αρέσει να κουτσομπολεύει και να σχολιάζει, αλλά ξέρει να κρατά τα προσχήματα. Έχει μία ιδιαίτερη τεχνική να αποσπά πληροφορίες. Πρόκειται για μια «μέθοδο» που τελειοποίησε κατά τη διάρκεια της θητείας του ως οδηγός ταξί. Συμμετέχει στη ζωή του κάμπινγκ, κάνοντας ακόμη δρομολόγια, φυσικά με το αζημίωτο. Ο Αντώνης (Ιεροκλής Μιχαηλίδης) είναι ο αρχηγός του κάμπινγκ. Είναι ο παλαιότερος κάτοικος του κάμπινγκ και όλοι τον σέβονται. Είναι εκείνος που μεσολαβεί πάντα για να λύσουν όλοι τις διαφορές τους με το δύστροπο αφεντικό του κάμπινγκ, τον Σεραφείμ. Ως βέρος Σαλονικιός είναι ανοιχτόκαρδος και αισιόδοξος. Ο Αντώνης κερδίζει τα προς το ζην με μία καντίνα που στήνει σε πλατείες και πανηγύρια. Χωρίς άδεια, χωρίς πινακίδες, χωρίς πιστοποιητικά, όλα απολύτως παράνομα. Ζει με την Αλίκη, την οποία λατρεύει και όλα θα ήταν τέλεια, αν η κόρη του αλλά και η κόρη της Αλίκης δέχονταν αυτή τη σχέση. Ο μόνιμος βραχνάς του Αντώνη είναι η κόρη της Αλίκης που του δημιουργεί συνεχώς προβλήματα. Για να γίνουν οικογένεια αυτοί οι τέσσερις άνθρωποι, θα πρέπει να το παλέψουν πολύ.\nΗ Λίλα (Αριέττα Μουτούση) μεγαλώνει μόνη τα δυο της παιδιά από τότε που την εγκατέλειψε ο σύζυγός της, ο μεγάλος νεανικός της έρωτας. Αυτό δεν μπόρεσε να το ξεπεράσει ποτέ. Έπεσε σε κατάθλιψη, άρχισε να πίνει και χωρίς να το καταλάβει απομακρύνθηκε από τα παιδιά της, ιδιαίτερα από τον μικρό γιο της, Τάκη. Η κόρη της, Ειρήνη, καταλαβαίνει ότι η μητέρα της είναι ένα δυστυχισμένο πλάσμα που λατρεύει τα παιδιά της αλλά μισεί τον ίδιο της τον εαυτό. Η Λίλα βρίσκει καταφύγιο στον κυνισμό και την ειρωνεία. Στο κάμπινγκ λειτουργεί σαν σκανταλιάρικο παιδί, αλλά κανείς δεν της κρατά κακία. Η Βάσω (Πηνελόπη Πιτσούλη) είναι ανοιχτόκαρδη, ευγενική, φιλική αλλά και αδιάκριτη. Γι' αυτήν, η ζωή στο κάμπινγκ θυμίζει το χωριό που μεγάλωσε, όπου δεν υπήρχε προστασία της ιδιωτικής ζωής. Ξέρει όλα τα μυστικά των ενοίκων και είναι στιγμές που με τις πληροφορίες της, τους αφήνει όλους με ανοιχτό το στόμα. Με τον σύζυγό της, Κώστα, καταλαβαίνονται απόλυτα. Έχουν ζήσει μαζί μια ζωή και θα ζήσουν και την υπόλοιπη. Εκείνος έχει την εντύπωση ότι είναι το αφεντικό στο σπίτι, ενώ είναι σαφές ότι τον ουσιαστικό έλεγχο τον έχει η Βάσω.\nΟ Γιώργος (Πυγμαλίων Δαδακαρίδης) είναι ένας πληγωμένος άντρας. Η γυναίκα που αγαπά, τον εγκατέλειψε λίγο πριν από το γάμο τους και από τότε είναι κολλημένος μαζί της και φαντασιώνεται την επιστροφή της. Έχει ξεμείνει από χρήματα και δουλειά και έχει γίνει ένας υποχόνδριος τύπος που καθαρίζει, ξεσκονίζει και μαγειρεύει, περιμένοντας τον συγκάτοικό του, Άγγελο, να γυρίσει από τη δουλειά, για να αρχίσει τη γκρίνια. Ο Γιώργος είναι ανίκανος να μείνει μόνος του και φοβάται ότι κάποια γυναίκα θα καταφέρει να πάρει τον Άγγελο από κοντά του.\nΟ Άγγελος (Μάριος Αθανασίου) είναι γοητευτικός, ευγενικός και τέρας ψυχραιμίας που μόνο λίγα πρόσωπα μπορούν να φέρουν στα όριά του, με πρώτο τον συγκάτοικό του, Γιώργο. Είναι χωρισμένος και ένθερμος υποστηρικτής της εργένικης ζωής. Δουλεύει σε μεσιτικό γραφείο, αλλά είναι στριμωγμένος οικονομικά αφού δεν έχει καταφέρει να κλείσει συμβόλαιο για πολύ καιρό. Πληρώνει διατροφή στην πρώην γυναίκα του, τη δόση του σπιτιού που μένει εκείνη με τον γιο τους, καθώς και το νοίκι του σπιτιού που μένει με τον Γιώργο στο κάμπινγκ. Η σχέση του με τον Γιώργο έχει όλα τα στοιχεία μιας σχέσης ζευγαριού, αν εξαιρέσει κανείς το σεξ. Μισιούνται, βρίζονται, τσακώνονται αλλά αγαπιούνται και είναι πάντα εκεί ο ένας για τον άλλον. Η Σάντρα (Ιζαμπέλλα Κογεβίνα) είναι μια αισιόδοξη, γοητευτική και δυναμική γυναίκα που δεν το βάζει εύκολα κάτω. Είναι μητέρα δύο ανήλικων δίδυμων κοριτσιών, τα οποία μεγαλώνει μόνη. Ο σύζυγός της την εγκατέλειψε πριν από χρόνια, όμως τώρα διεκδικεί την επιμέλεια των παιδιών. Η Σάντρα είναι γιατρός αλλά έχει χάσει την άδεια άσκησης επαγγέλματος, κάτι που δεν θέλει να μάθει κανείς. Είναι το μεγάλο της μυστικό. Φτάνει στο κάμπινγκ άνεργη και άφραγκη και πιάνει δουλειά ως γιατρός. Προσπαθεί να προσαρμοστεί στις νέες συνθήκες αλλά και να αντέξει τα καψόνια που συνηθίζουν να κάνουν οι κάτοικοι σε όλους τους καινούριους. Θέλει να κρατήσει το μυστικό της. Όταν, όμως, αποκαλυφθεί όλα θα αλλάξουν.\nΗ Αλίκη (Φωτεινή Τσακίρη), πρώην κομμώτρια σε καλό κομμωτήριο, τώρα χτενίζει στο κάμπινγκ και βγάζει, που και που, ένα μικρό μεροκάματο. Αγαπά πολύ τον Αντώνη και προσπαθεί να κρατήσει τη σχέση τους, παρά τις οικονομικές δυσκολίες και όλα τα προβλήματα που προκύπτουν με τα παιδιά τους και όχι μόνο. Έχει έντονο χαρακτήρα με θυμούς, ζήλειες, εκρήξεις. Λατρεύει την κόρη της, Νατάσσα, αλλά τρελαίνεται όταν εκείνη ειρωνεύεται τον Αντώνη.\nΟ Χρύσανθος (Ρένος Χαραλαμπίδης) μαζί με τη γυναίκα του Υβόννη είναι οι χρεοκοπημένοι «βαρόνοι» που κατέληξαν να ζουν στο κάμπινγκ όταν έμειναν χωρίς δουλειά, χωρίς λεφτά και τους κατέσχεσαν το σπίτι. Είναι βέβαιος πως είναι θέμα χρόνου να κάνει το δυναμικό του come back στο χώρο των επιχειρήσεων και να επιστρέψουν στις παλιές τους συνήθειες, στην παλιά τους πλούσια ζωή. Στο μεταξύ, παριστάνει τον πλούσιο αστό και δεν διστάζει να κλέψει, να εκβιάσει και να εξαπατήσει όποιον βρεθεί στο δρόμο του. Η Υβόννη (Νικολέτα Καρρά) είναι ένας άνθρωπος που δεν χρωστά να πει καλή κουβέντα για κανέναν. Θεωρεί τον εαυτό της ανώτερο από όλους τους υπόλοιπους ενοίκους του κάμπινγκ και αγανακτεί με την αγωγή τους και τη λαϊκή καταγωγή τους. Όλοι τους είναι χωριάτες και ενοχλητικοί. Η κακία της Υβόννης είναι πηγαία, δεν την ελέγχει. Η Νέλλη (Μαρία Κωνσταντάκη) είναι αδερφή του Σεραφείμ με τον οποίο βρίσκονται σε διαρκή διαμάχη. Στην πραγματικότητα περιμένει να πεθάνει ο αδερφός της, για να αναλάβει τη διεύθυνση του κάμπινγκ. Είναι υπεύθυνη για όλες τις τεχνικές εργασίες στο κάμπινγκ, βλάβες, ζημιές, επισκευές, με αποτέλεσμα να δουλεύει διαρκώς. Είναι κυνική, ρεαλίστρια και κατά του γάμου. Υποστηρίζει ότι οι άντρες είναι κατώτερα όντα, λιγότερο έξυπνοι και ζουν λιγότερο. Είναι σαφές για εκείνη ότι μια γυναίκα παντρεύεται για να έχει παρέα στον καναπέ και να πληρώνει κάποιος άλλος το στεγαστικό δάνειο. Αναπτύσσει μια ιδιαίτερη σχέση με τη Σάντρα, παρόλο που είναι τελείως διαφορετικοί χαρακτήρες και σύντομα θα γίνουν οι καλύτερες φίλες. Ο Σεραφείμ (Γιάννης Στεφόπουλος) είναι ο ιδιοκτήτης του κάμπινγκ, το σκληρό και άκαρδο αφεντικό και ο μεγάλος ανταγωνιστής του Αντώνη. Οι βασικές του έννοιες είναι να εισπράττει στην ώρα τους τα νοίκια, να κάνει οικονομία στο νερό, στο ρεύμα και να αποτρέπει τις φθορές, γιατί οι φθορές έχουν κόστος και το κόστος σημαίνει λεφτά. Είναι τσιγκούνης, άπληστος και άκαρδος. Είναι, όμως, και ένας άνθρωπος με σοβαρά προβλήματα υγείας. Και φυσικά, όπως όλοι, έχει και ένα μεγάλο μυστικό…\nΗ Ειρήνη (Πηνελόπη Πλάκα) είναι η μεγάλη κόρη της Λίλας. Είναι ένα κορίτσι που ωρίμασε πρόωρα για να αναλάβει την ευθύνη της οικογένειας. Σκληρή και σαρκαστική, ευαίσθητη και ευάλωτη, έχει ένα κρυφό φόβο που μοιράζεται με τον αδελφό της: ότι η ασθένεια της μητέρας τους, η κατάθλιψη, είναι κληρονομική. Εργάζεται στο μίνι μάρκετ του κάμπινγκ και παράλληλα κάνει όλες τις δουλειές στο σπίτι. Ταυτόχρονα, συμμαζεύει το χάος που προκαλεί η μητέρα της, παραμένοντας ψύχραιμη και αισιόδοξη.\nΟ Ζαν Πιερ (Φερνάν Ρομπλό) είναι ένας πολίτης του κόσμου. Έχει γεννηθεί στο Παρίσι αλλά έχει ζήσει σε πολλές χώρες: δέκα χρόνια στην Αυστραλία, έξι στο Πόρτλαντ, οκτώ στην Ισπανία… Ζει στο κάμπινγκ από άποψη και όχι από ανάγκη, αφού κατάγεται από πλούσια οικογένεια, κάτι που δεν γνωρίζει κανείς. Είναι θετικός άνθρωπος και βλέπει πάντα την καλή πλευρά των πραγμάτων. Είναι ερωτευμένος με την Ειρήνη και δεν χάνει ευκαιρία να της το δείχνει.\nΗ Νατάσσα (Μαίρη Νέγρη) είναι η κόρη της Αλίκης από μία προηγούμενη σχέση της. Είναι έφηβη και αρκετά μπερδεμένη, με εκρηκτική προσωπικότητα. Είναι θρασύς και αγενής και αποτελεί τον εφιάλτη του Αντώνη. Δεν μπορεί να δεχτεί ότι η μητέρα της ζει με έναν καντινιέρη και ότι κατέληξαν να ζουν σε κάμπινγκ. Στόχος της ζωής της είναι να τους χωρίσει. Φυσικά, οι φίλοι της δεν γνωρίζουν πού ζει και ποιος είναι ο πατριός της.\nΟ Τάκης (Αντρέας Λαμπρόπουλος) είναι ο γιος της Λίλας. Περνά δύσκολες στιγμές στην εφηβεία του, με τα όσα συμβαίνουν στην οικογένειά του. Θα γινόταν, βέβαια, ευτυχισμένος αν ανταποκρινόταν στον έρωτά του η Νατάσσα. Αλλά εκείνη παίζει μαζί του.\nΗ Γιούκι (Χιν Γιου Φονγκ) είναι η κόρη του Αντώνη από μια φευγαλέα σχέση με μια Κορεάτισσα, που εξαφανίστηκε αμέσως μετά από τη γέννα. Είναι εκ φύσεως επιθετική και μπλέκει συνέχεια σε μπελάδες και τσακωμούς. Πλακώνεται συστηματικά με τη Νατάσσα, την κόρη της Αλίκης. Κάποια στιγμή, όμως, τα δυο κορίτσια θα συνεργαστούν με ένα κοινό στόχο: να χωρίσουν τους γονείς τους.\nΠερισσότερα όμως, στις 10 και μισή το βράδυ, μέσα από τη συχνότητα του MEGA.


Αποκόλληση Αμφιβληστροειδούς - Lasermatia.gr\nΤι είναι αποκόλληση αμφιβληστροειδούς;\nΠρόκειται για μια κατάσταση του ματιού όπου ο αμφιβληστροειδής ξεκολλάει από τον ιστό (μελάγχρου επιθήλιο) που βρίσκεται από κάτω καιτον στηρίζει. Αρχικά η αποκόλληση είναι περιορισμένη, αν όμως μείνει χωρίς άμεση θεραπεία, θα προχωρήσει και ολόκληρος ο αμφιβληστροειδής θα ξεκολλήσει με συνέπεια την τύφλωση, πρόκειται δηλαδή για μια επείγουσα κατάσταση.\nΆτομα με υψηλή μυωπία (μεγαλύτερη από 5 βαθμούς) και άτομα που υποβλήθηκαν σε εγχείρηση καταρράκτη έχουν μεγαλύτερες πιθανότητες να εμφανίσουν αποκόλληση αμφιβληστροειδή.\nΑν και αποκόλληση του αμφιβληστροειδή εμφανίζεται συνήθως σε ένα μόνο μάτι, υπάρχει 15% πιθανότητα να εξελιχθεί και στο άλλο μάτι, και ο κίνδυνος αυτός αυξάνεται σε 25-30% σε ασθενείς που χειρουργήθηκαν για καταρράκτη και στα δύο μάτια.\nΠοια είναι τα αίτια της αποκόλλησης του αμφιβληστροειδή;\nΒίαιη οπίσθια αποκόλληση υαλοειδούς, όπως και χτύπημα στο μάτι ή το κεφάλι μπορεί να προκαλέσουν ρήξη στον αμφιβληστροειδή, οπότε υγρό από το υαλοειδές περνά κάτω από τον αμφιβληστροειδή και τον ξεκολλάει. Συνηθέστερα τέτοιες ρωγμές στον αμφιβληστροειδή συμβαίνουν σε άτομα με υψηλή μυωπία, όπου ο αμφιβληστροειδής είναι λεπτός και τεντωμένος, και επομένως είναι πιο εύκολο να ραγεί, ή σε άτομα με εκφυλιστικές αλλοιώσεις στον αμφιβληστροειδή, που τον κάνουν πιο εύθρυπτο και ατροφικό.\nΡήξη του αμφιβληστροειδή μπορεί επίσης να συμβεί όταν ισχυρές ελκτικές ταινίες που αναπτύσσονται στο υαλοειδές μετά από παθολογικές καταστάσεις (π.χ. διαβήτης, δρεπανοκυτταρική αναιμία ή φλεγμονές) τραβούν τον αμφιβληστροειδή και τον ξεκολλούν.\nΤέλος υπάρχουν περιπτώσεις όπου το υγρό που ξεκολλάει τον αμφιβληστροειδή προέρχεται από τα ίδια τα αγγεία του αμφιβληστροειδή όπως συμβαίνει σε φλεγμονές.\nΠοιοι είναι οι τύποι της αποκόλλησης του αμφιβληστροειδη;\n• Ρηγματογενής αποκόλληση αμφιβληστροειδή.\nΠροκαλείται από λύση της συνέχειας του αμφιβληστροειδή που επιτρέπει σε υγρό να περάσει στον υπαμφιβληστροειδικό χώρο. Λύση της συνέχειας μπορεί να οφείλεται σε ρωγμή, οπή ή διάλυση του αμφιβληστροειδή. Η ρωγμή συμβαίνει όταν το υαλοειδές τραβάει τον αμφιβληστροειδή. Η οπή συμβαίνει όπου υπάρχει ατροφία του αμφιβληστροειδή. Η διάλυση συμβαίνει είτε από έλξη είτε από ατροφία, είναι πολύ περιφερική και αρκετά εκτεταμένη.\n• Εξιδρωματική ή ορώδης ή δευτεροπαθής αποκόλληση αμφιβληστροειδή. Προκαλείται από συσσώρευση υγρού κάτω από τον αμφιβληστροειδή χωρίς να υπάρχει ρήξη. Το υγρό προέρχεται από φλεγμονή, αγγειακές ανωμαλίες ή όγκους που βρίσκονται στον χοριοειδή (π.χ. μελάνωμα, μεταστατικός καρκίνος).\n• Ελκτική αποκόλληση αμφιβληστροειδή. Προκαλείται από υαλοειδο-αμφιβληστροειδικές έλξεις ως αποτέλεσμα ανάπτυξης ινώδους ή ινωδο-αγγειώδους ιστού στην υαλοειδική κοιλότητα.\n• Τραυματική αποκόλληση αμφιβληστροειδή. Προκαλείται είτε από αμβλύ τραυματισμό είτε από διαμπερές τραύμα του βολβού.\nΠοια είναι τα συμπτώματα της αποκόλλησης του αμφιβληστροειδή;\nΠολλές φορές προηγούνται τα συμπτώματα της αποκόλλησης υαλοειδούς:\n• λάμψεις ή αστραπές\n• πολλά «μυγάκια»\n• Απώλεια του περιφερικού οπτικού πεδίου (σκιά). Ο ασθενής την καταλαβαίνει σαν μια κουρτίνα στην περιφέρεια. Πολλές φορές όμως ο ασθενής δεν την αντιλαμβάνεται έως ότου επηρεαστεί η κεντρική όραση.\nΠοια η θεραπεία της αποκόλλησης αμφιβληστροειδούς;\nΗ αποκόλληση αμφιβληστροειδούς αντιμετωπίζεται χειρουργικά. Εάν η αντιμετώπιση δεν γίνει έγκαιρα (κατά προτίμηση τις πρώτες ημέρες της εμφάνισής της), η επέμβαση γίνεται ακόμα πιο περίπλοκη και η πιθανότητα για ένα επιτυχημένο αποτέλεσμα περιορίζεται.\nΟ πρώτος σκοπός της χειρουργικής αντιμετώπισης είναι να σταματήσει το υγρό να διέρχεται μέσω της ρωγμής.\nΓια να γίνει αυτό ο χειρουργός χρειάζεται να δημιουργήσει μια φλεγμονώδη αντίδραση στα άκρα των οπών ή των ρωγμών με κρυοπηξία ή Laser.\nΈπειτα πρέπει να γίνει επανακόλληση του αμφιβληστροειδούς στη θέση του . Κατά αυτό τον τρόπο μπορεί να μετατοπίσει τον σκληρό σπρώχνοντας τον κατά την ρωγμή και πλησιάζοντας τον σε αυτή, χρησιμοποιώντας σιλικονούχο μόσχευμα και ράμματα.\nΜπορεί να κάνει ένα εσωτερικό επιπωματισμό σπρώχνοντας τον αμφιβληστροειδή και έπειτα να ενθέσει μια φυσαλίδα αερίου μέσα στο μάτι. Η φυσαλίδα θα απορροφηθεί φυσιολογικά.\nΤέλος μπορεί να χαλαρώσει και να αφαιρέσει τις υαλοειδικές έλξεις που προκαλούν την έναρξη της αποκόλλησης , το οποίο δίνει πίσω στον αμφιβληστροειδή την ελαστικότητα του. Αυτό ονομάζεται υαλοειδεκτομή ή αφαίρεση του υαλοειδούς.\nΣτις εξιδρωματικές αποκολλήσεις θα πρέπει να αντιμετωπισθεί ο αιτιολογικός παράγοντας (φλεγμονή ή όγκος).